description: Šoti esimene minister Nicola Sturgeon eiras poliitilist tava ja avaldas Ameerika Ühendriikide presidendivalimiste eel toetust demokraatide kandidaadile Hillary Clintonile.

title: Šotimaa juht loodab Hillary Clintoni võitu

maintext:
Šotimaa iseseisvust pooldava erakonna Šoti Rahvuspartei populaarne juht ütleb ajalehe Sunday Mail, et loodab teisipäevastel valimistel kõigest hingest Clintoni võitu vabariiklaste kandidaadi Donald Trumpi üle.
Poliitikutel ei ole kombeks teise riigi valimiste kohta arvamust avaldada, eriti kui kampaania alles käib. Harilikult püütakse jääda erapooletuks.
Sturgeon otsustas aga seda kommet eirata ja ütles, et Clintonist saaks väga hea president ning naispresidendi valimisega puruneks Ühendriikides klaaslagi naiste võrdõiguslikkuse mõttes.
Šoti esimene minister tõdes, et Clinton ei ole täiuslik, kuid ta oleks suureks eeskujuks kõigile maailma naistele.


authors:
Afp Bns
Grzegorz Galazka Sipa Scanpix

description: Paavst Franciscus pühitses eile ametisse 17 uut kardinali, kes tõusevad katoliku kiriku pead valivasse võimuorganisse.

title: Paavst ordineeris 17 uut kardinali

fasttext_language: et


description: Põhja-Myanmari nefriidikaevandusse kukkus eile suur metallist objekt, vahendab BBC.

title: Myanmaris sadas taevast alla salapärane objekt

maintext:
Silindrikujuline objekt, mis eile Kachini osariigist leiti, on 4,5 meetri pikkune ja 1,2 meetri laiune. Teine metallitükk, mis kandis hiinakeelseid kirjasid, sadas läbi lähedalasuva maja katuse. Vigastatutest teateid ei ole.
Vahejuhtum arvatakse olevat seotud samal päeval toimunud Hiina satelliidikatsetusega.
Kohalike teatel oli enne objekti maandumist kuulda valju heli. Kohalike kaitseametnike sõnul põrkas objekt 50 meetrit, enne kui nefriidikaevanduse mudaväljal maandus.
«Me olime kõik sellest plahvatusest hirmul. Alguses arvasime, et tegu on lahinguga. Plahvatus pani meie majad värisema, me nägime oma külast tossu,» ütles kohalik külaelanik Ko Maung Myo. Tema sõnul oli õhus tunda kirbet haisu.
«Metallobjektid arvatakse olevat osa satelliidist või lennuki või raketi mootoriosa,» teatas Global New Light. Väljaande sõnul ei ole siiski mingit kinnitust, et metallrusud oleks kuidagi Hiina satelliidikatsetusega seotud.


description: Äärmusrühmitus Islamiriik on kaotamas vallutatud alasid nii Iraagis kui Süürias, selle tõttu on džihadistid võtnud kasutusele äärmuslikud meetmed ehk on hakatud värbama naisi, kes viiksid nii Lähis-Idas kui Euroopas läbi enesetapurünnakuid.

title: Islamiriik on meeleheitel, kasutades aina enam naisi enesetaputerroristidena

maintext:
Lääne Islamiriigi strateegia ekspertide teatel ei ole see äärmusrühmitus varem naisi otseses sõja-, lahingu- ja terroristlikus tegevuses kasutanud, kuid viimasel ajal on meeleheite ja hädaabinõuna võetud kasutusele ka naisvõitlejad, edastab The Guardian.
Prantsuse ja teiste lääneriikide militaarluure andmetel üritab Islamiriik luua Euroopas naisvõitlejatest enestapupommitajate rakukesi.
Alates selle aasta augustist on lääneriikide luure ja politsei teinud kindlaks mitu sellist rakukest ja hoidnud ära naiste enesetapurünnakuid nii Euroopas kui Põhja-Aafrikas.
«Islamiriigi uus taktika esitab julgeolekuteenistustele suure väljakutse. Juba varem oli võimalikke terroriste raske kindlaks teha, kuid nüüd on muutunud see veelgi keerulisemaks. Islamiriik tahab naiste abil terrorit külvata, peame olema selleks valmis,» teatas anonüümne julgeolekuametnik.
Prantsusmaa politsei tegi septembris kindlaks naistest koosneva Islamiriigi rakukese, kuhu kuulusid naised vanuses 19 – 39 eluaastat. Tegemist oli esimese sellisega, mis koosnes ainult naistest, 19-aastasest Ines Madanist, 23-aastasest Sarah Hervouet'st st ja 39-aastasest Amel Sakaou'st. Kaks neist naistest olid juba varem Prantsusmaal kahtlusalused, kuna neid seostati Islamiriigiga, kolmas oli abielus džihadistiga, kelle Prantsuse politsei juunis Pariisis maha lasi.
«Seni on naised olnud Islamiriigi terroritegevuses tagaplaanil, alludes mosleminaistele kehtestatud reeglitele. Kuid uue strateegia kohaselt on naistest saanud eesliinil sõdijad,» teatas Prantsuse prokurör François Molins.
Lisaks Prantsusmaale on Islamiriigil ka teistes paikades naissoost enesetaputerroriste. See äärmusrühmitus teatas augustis, et tal on Liibüas vähemalt üks naisenesetaputerrorist ning Maroko võimude teatel on viimasel kuul peetud kinni kümme naist, kes plaanisid Islamiriigi eest viia läbi enesetapurünnakuid. Kõik need naised olid teismelised, nad olid Islamiriigile truudust vandunud ja neil oli pommivalmistamise materjali.
Maroko juriidilise uurimisbüroo juhi Abdelhak Khiame teatel olid nees naised Islamiriigi poolt ajupestud ja neile anti käsk teha enesetapurünnakuid rahvarikastes kohtades, eelkõige paikades, kus on palju turiste.
«Tegemist oli terroristliku rakukesega, mis koosnes ainult naistest. Džihadiste huvitavad aina enam väga noored naised, keda on lihtne mõjutada. See on meie jaoks äratuskell, et peame hakkama tegelema uue probleemiga,» lisas Khiame.
Islamiriik ei ole esimene, kes naisi ensetapupommitaatena kasutab. Seda on varem teinud ni Palestiina miltaargrupeeringud kui ka vastavad organisatsioonid Aasias ja Kaukaasias.
Samas on Al-Qaeda, kes pani USAs 11. septembril 2001 toime rea terrorirünnakuid, kasutanud võitlejate ja terroristidena eelkõige mehi, kuid seda reeglit ei ole alati järgitud, sest 2005. aastal kasutati Jordaanias Ammanis hotellirünnakus naissoost enesetaputerroristi.
Londonis tegutseva religiooni ja geopoliitika keskuse esindaja Rachel Brysoni teatel on Islamiriigi ideoloogia võrsunud al-Qaeda ideoloogiast, kuid nende strateegia ja taktika on erinevad. Varem oli Islamiriik seisukohal, et naiste koht on kalifaadi võitlejate toetamine ja järgmise põlvkonna džihadistide kasvatamine, kuid nüüd on hakanud selline suhtumine muutuma.
Ta lisas, et terrorirühmitused nagu Islamiriik kasutavad enesetapupommitajatena niinimetatud üksikuid hunte, kelle seas on ka naisi ja lapsi. Eriti kasutab neid Aafrikas tegutsev islamistlik rühmitus Boko Haram.
Islamiriigi tegevust tundvate militaarekspertide teatel on sel rühmitusel «vesi ahjus», kuna ta on kaotanud suure osa vallutatud territooriumitest nii Iraagis kui Süürias. Selle tõttu on hakanud sõdimiseks vajaminevad varud vähenema ning enam ei ole nii palju tsiviilelanikke, keda sai enda huvides ära kasutada.
Analüütikud jagunevad Islamiriigi hävitamise suhtes kahte leeri. Osa arvab, et Islamiriik suudab veel pikalt vastupanu osutuada, osa aga arvab, et enam ei ole kaugel aeg, mil see rühmitus kokku kukub ja ajalukku kaob.
Islamiriigi asjatundjate hinnangul džihadistid teavad, et maailmas äratavad naisterroristid suuremat tähelepanu kui meesterroristid ja seda tahetakse enda huvides ära kasutada.


description: Tänavuse Nobeli kirjanduspreemia pälvinud muusik ja laulukirjutaja Bob Dylan teatas, et ei võta osa detsembris peetavast auhinnatseremooniast, sest tal on muid kohustusi, vahendas Rootsi Akadeemia kolmapäeval.

title: Bob Dylan ei lähe Nobeli preemiat vastu võtma

maintext:
«Rootsi Akadeemia sai eile Bob Dylanilt isikliku kirja, milles ta seletas, et ei saa end detsembris vabaks teha, et tulla Stockholmi Nobeli kirjanduspreemiat vastu võtma.»
«Ta soovib, et saaks auhinna isiklikult vastu võtta, aga muud kohustused kahjuks ei võimalda seda. Ta rõhutas, et Nobeli preemia on tema jaoks väga suur au,» öeldi akadeemia avalduses.
Rootsi Akadeemia lisas, et austab Bob Dylani otsust, ehkki auhinnale isiklikult järele tulemata jätmine on ebatavaline.
Ka varem on mitmed kirjanikud Stockholmi tseremooniale sõitmata jätnud - Doris Lessing oli selleks liiga vana, Harold Pinter oli haiglas ja Elfriede Jelinek on sotsiofoob.
Bob Dylan ei ole aga pääsenud Nobeli loengust, mis tuleb pidada kuue kuu jooksul alates 10. detsembrist.


authors:
Ap Bns
Robert Pratta Reuters Scanpix

description: Prantsuse kohus otsustab täna, kas paremäärmuslaste liider Marine Le Pen peab võtma erakonda tagasi oma isa Jean-Marie Le Peni, kes on selle asutaja, kuid kelle ta heitis välja antisemiitlike avalduste tõttu, mis kippusid kahjustama tema mainet presidendikandidaadina.

title: Prantsuse kohus langetab otsuse isa ja tütar Le Peni tülis


authors:
Ap Bns
Reuters Scanpix

description: Venemaa ja Iraan on osaliselt vastutavad sadade tuhandete inimeste kannatuste eest Süüria valitsusvägede poolt ümber piiratud Aleppo idaosas, ütles Saksa valitsuse pressiesindaja Steffen Seibert täna.

title: Berliin: Venemaa ja Iraan vastutavad Aleppo elanike kannatuste eest

maintext:
Seibert sõnas, et Süüria presidendi Bashar al-Assadi väed ei saaks ilma oma liitlaste abita Aleppo ründamist jätkata.
«On selge, et elanikkonna olukorra järsu halvenemise põhjus on Venemaa ja Iraani toetus Süüria režiimile,» ütles Seibert ajakirjanikele.
Valitsuse esindaja tunnistas, et Saksamaal on vähe võimalusi olukorra parandamiseks peale teema hoidmise avalikkuse tähelepanu all.
Küsimusele, kas Saksamaa taotleb Venemaa ja Iraani vastu sanktsioone seoses nende tegevusega Süürias, vastas Seibert, et lauale peavad jääma kõik võimalused.


description: USA õhujõudude rünnakus sai Afganistani kirdeosas surma üks terrorivõrgustiku Al-Qaeda liidreid Afganistanis Farouq al-Qahtani, tegemist on suure tagasilöögiga Al-Qaedale, mis püüab taas riigis kanda kinnitada.

title: USA õhurünnakus hukkus üks Al-Qaeda liidreid Afganistanis

maintext:
"Selliste operatsioonide eesmärk on nõrgestada terrorivõrgustikke ja võtta sihikule terroristlikke liidreid, kes tahavad rünnata Ühendriike, selle huvisid ja USA liitlasi välismaal," lausus Pentagoni pressiesindaja Peter Cook, kelle sõnul hukkus Qahtani 23. oktoobril Kunaris.
Teise õhulöögiga püüti likvideerida teist Al-Qaeda kõrget liiget Afganistanis Bilal al-Utabit, kuid selle rünnaku tulemused pole teada.
Pentagon on jahtinud juba neli aastat Qahtanit, kel olid omal ajal tihedad sidemed Osama bin Ladeniga.
Qahtani on tegutsenud Afganistanis alates 2009. aastast ja juhtis seal 2010. aasta keskpaigast Al-Qaeda pataljoni. Utabi oli tema asetäitja


authors:
Seeker Network Pm
Sajjad Hussain Afp Scanpix

description: Ligi 620 miljonit India elanikku peavad ennast kergendamas käima avalikus kohas, tehnoloogia hiid Google püüab aga olukorda muuta ning on selleks loonud WC-leidja.

title: Google'i WC-leidja püüab lahendada India fekaaliprobleemi

maintext:
Kuni detsembri alguseni kestab India linnaplaneerimise ministeeriumi ja Google'i pilootprojekt, kus nii et indialastel tekib võimalus oma nutitelefonis vastavat rakendust kasutades leida kiirelt lähim puhas tualettruum.
UNICEFi hinnangul on Indias käimlate puudus veelgi kasvamas ja riigi 20 protsendi kõige vaesemate seas on avalikus kohas enda kergendamine pigem norm, mitte erand.
«Google'i WC-leidja on hea lisandus ja võib olukorda muuda osades linnades... aga siiski ei lahenda see maapiirkondades, kus välikäimlaid lihtsalt ei ole, need pole puhtad või on naiste ja tüdrukute jaoks ebaturvalised ning puuetega inimeste jaoks kohandamata,» ütles Buffalo ülikooli arhitektuuri professor Korydon Smith.


description: Hiinas hukkus õhuetenduse käigus naispiloot, kes oli kogu riigi peale üks vähestest naistest, kes oskasid lennata kodumaise sõjatööstuse toodanguga.

title: Hiina naispiloot sai õppelennul surma

maintext:
30-aastane Yu Xu kuulus õhujõudude «Esimese augusti» nime kandvasse akrobaatikarühma. Naine katapulteerus Hebei provintsi kohal oma lennukist, kuid põrkas seejärel vastu teise lennuki tiiba ja hukkus silmapilkselt. Tema kaaspiloot pääses vigastusteta.
«Kuna ta on üks kõigest neljast naisest, kes suudavad meie hävitajaid juhtida, tuleb tema surm õhujõudude jaoks eriti suure kaotusena,» kirjutas riiklik ingliskeelne ajaleht Global Times.
Yu liitus Rahvavabastusarmee õhujõududega aastal 2005. Neli aastat hiljem lõpetas ta õpingud ning temast sai üks 16st hiinlannast piloodist, kellel oli kvalifikatsioon hävitajate juhtimiseks. Aastal 2012 sai temast esimene naine, kes juhtus hävituslennukit J-10.
Seejärel tõusis ta eskadronijuhiks ning unistas kohaliku meedia teatel astronaudiks saamisest. Fännid andsid naisele hüüdnimeks «Kuldne paabulind».
Hävitaja J-10 on Hiina õhuväed üks peamisemaid, neid on ehitatud kokku ligi 400.


description: Mida ootab ja loodab Kreml suhetest uue USA presidendi Donald Trumpiga ning kuidas ületada kogu maailma äreval hoidvat konflikti Vene-USA suhetes, rääkis Postimehele Venemaa rahvusvaheliste suhete nõukogu (RSMD) Ameerika-ekspert Natalja Jevtihevitš. RSMD nõukogu juhib Venemaa välisminister Sergei Lavrov ja selle presiidiumisse kuulub teiste seas president Vladimir Putini peamine kõneisik Dmitri Peskov.

title: Moskva USA-ekspert: suhteid peab hakkama nullist üles ehitama

maintext:
«Mulle tundub, et üheselt on raske öelda, kas Trump on Venemaa jaoks parem valik kui Hillary Clinton,» rääkis ekspert. Tema arvates oleks Clinton olnud rohkem ettearvatavam ja arusaadavam. «Tema poliitiline liin on teada, paljuski oleks ta jätkanud Obama liini. Mida oodata Trumpilt - keegi ei tea! Mitte ainult Venemaal.»
Siiski arvatakse üldiselt, et Trump on rohkem meelestatud suhete parandamisele Venemaaga, kui oli Clinton. «Vähemalt kui arvestada, mida Trump rääkis valimiskampaania ajal. Küsimus on nende praktilises realiseerimises. Täpsemaid prognoose saab teha alles peale uue administratsiooni esimesi samme,» märkis Jevtihevitš.
Eksperdi sõnul ei tasu arvestada, et lühiajalises perspektiivis õnnestub lahendada kõik kogunenud probleemid. «Venemaa muidugi loodab nüüd positiivsele dialoogile USAga. See on eluliselt vajalik ja olemasolevatest erimeelsustest hoolimata on meil ühiste huvide sfäärid,» jätkas Jevtihevitš ning nimetas siinkohal eelkõige võitlust terrorismi ja ekstremismi vastu, tuumarelva leviku tõkestamise režiimi tugevdamist. Samuti on olemas võimalused koostööks ka Arktikas ja humanitaarvaldkonnas.
«Kujutan ette, et olemasolevas olukorras on Venemaa-USA suhetes esmaseks ülesandeks välja töötada uued koostöö reeglid ning - seda eelkõige lühiajalises perspektiivis - välja töötada reeglid rivaalitsemise kohta ja saavutada [üksteise käitumise] ennustatavus,» pakkus Jevtihevitš.
Naise sõnul seisneb peamine raskus selles, et lõhutud on kahepoolsete suhete kõik instituudid ja mehhanismid, mis töötati välja paljude aastakümnete jooksul alates juba Nõukogude Liidu ajast. Seetõttu leiab ta, et Venemaal ja USA-l seisab ees ülesanne töötada uuesti, praktiliselt nullist alates välja need mehhanismid. «Sellest saab aga rääkida alles siis, kui toimub suhete vähemalt mõninganegi soojenemine.»
«Mis puudutab sanktsioone, siis Venemaal on raske ennustada, kuidas olukord hakkab arenema,» arvas Jevtihevitš ja viitas seejärel Putini pressisekretärile Dmitri Peskovile, kelle sõnul on see nende riikide küsimus, kes sanktsioonid kehtestasid.


description: Iraagis Mosuli lähistel lasi end enesetapurünnakus õhku terroristliku Islamiriigi (ISIS) heaks võitlev Iirimaa kodanik Terence Kelly, keda tunti terroristide seas Abu Usama al-Irelandi nime all.

title: Iraagis lasi end õhku iirlasest islamivõitleja

maintext:
Abu Usama on varem aktiivselt figureerinud ISISe propagandapiltidel, poseerides neil automaat käes soomusauto ees seistes.
Kelly kasvas Dublini kesklinnas üles katoliiklasena, kuid pöördus oma varastes kolmekümnendates eluaastates Saudi Araabias islamiusku. Iirlane töötas seal meedikuna, enne kui ta võeti illegaalse alkoholivalmistamise eest kinni ja mõisteti kolmeks aastaks vangi.
Kelly ehk Abu Usama kiitis intervjuudes Iiri meediale korduvalt terrorirühmitist al-Qaedat ja selle juhti Osama bin Ladenit. Aastal 2011 võeti ta vahi alla seoses ähvardustega Ameerika Ühendriikide presidendi Barack Obama suhtes enne tolle visiiti. Väidetavalt reisis ta hiljem Pakistani ning treenis koos sealsete islamiäärmuslastega.
Iirimaa välisministeerium teatas, et uurib väiteid oma kodaniku surmast. Uudise avaldas Ameerika luureettevõte SITE, mille järgi lasi Kelly end õhku lõhkeainega laetud autos, tappes ja haavates paljusid.
Samal ajal levivad kuuldused, et koalitsioonivägede piiramisrõngas Mosulis on just välismaal sündinud vabatahtlikud võitlejad need, kes otsustanud jääda paigale ja võidelda. Kohalikku päritolu ISISe liikmed liikuvat koos oma peredega üle Tigrise jõe linna lääneosasse, mida on sõjaliselt lihtsam kaitsta.


description: Robert De Niro esivanemate kodulinn Lõuna-Itaalias pakkus Oscari-võitjast näitlejale USA uuest presidendist kuuldes asüüli, vahendab The Local.

title: Itaalia linn pakkus Robert De Nirole asüüli

maintext:
«Kui ta tahab presidendivalimiste pettumustvalmistava tulemuse valguses siia põgeneda, oleme me valmis teda majutama,» teatas Ferrazzano linnapea Antonio Cerio.
Ferrazzanost on pärit De Niro vanavanemad. Nad emigreerusid sealt USAsse 1890. aastal. Näitleja sõnul on ta siiani ka Itaalia kodanik. «Ma pean arvatavasti sinna tagasi kolima peale seda kui ta (Donald Trump) presidendiks valitakse.»
De Niro ei ole ennast Trumpi iseloomustades tagasi hoidnud, kutsudes teda seaks ning idioodiks ja avaldades soovi talle virutada. «Nüüd, kus ta presidendiks saab, ei saa ma seda (talle virutada) enam teha ja tema võitu tuleb austada,» sõnas ta. «Äkki Barack Obama osutab talle seda au, kui temaga kohtub.»


description: Härjavõitlus, jalgpall, looklevad järjekorrad töötukassa ukse taga. Aastaid on need olnud tavapärased märksõnad, mida inimesed minu kodumaa kirjeldamisel kasutavad.

title: KOHALIK VAADE: Hispaaniat vaevab krooniline töötus


description: Privaatsusaktivistid, inimõiguslased ja endised USA julgeolekuametnikud on väljendanud muret selle üle, et uus president Donald Trump hakkab ligi pääsema Ühendriikide ja Suurbritannia jälgimisvõrgustikule, vahendab Guardian.

title: Eksperdid kardavad, et Trump hakkab nuhkima

maintext:
Ühes oma sõnavõttudest lubas Trump, et sõlmib presidendiks saades Putiniga leppe, et Venemaalt kätte saada endine USA julgeolekuagentuuride CIA ja NSA töötaja Edward Snowden, kes avaldas ülisalajasi dokumente, enne kui Ühendriikidest põgenes.
Snowden avaldas seejärel videosõnumi, kus teatega, et ta ei oleks kunagi ülisalajasi dokumente avaldanud, kui kardaks oma julgeoleku pärast.
Trump väljendas juba kampaania ajal soovi ligi pääseda USA jälitamisprogrammidele. Seetõttu ongi inimõiguslased ja privaatsusaktivistid avaldanud muret, et Trump hakkab võimu enda jaoks ära kasutama. Ja see võiks julgeolekuagentuuridele kaasa tuua mitmeid eetilisi dilemmasid.
«Ma arvan, et mitmed ameeriklased on jõudnud arusaamale, et oleme loonud presidentuuri, millel on liiga palju võimu,» sõnas Snowdeni advokaat Ben Wizner.


description: USA presidendiks valitud Donald Trumpi vastased meeleavaldused jätkuvad Portlandis Oregoni osariigis juba kolmandat ööd.

title: Portlandi mäss jätkub

maintext:
Trumpi-vastased meeleavaldused Portlandis, mis eile nimetati sealse politsei poolt ametlikult mässuks, jätkuvad kolmandat ööd. Arreteeritud on kümneid inimesi ja vandaliseeritud mitmeid hooneid.
Window broken at Starbucks on 6th and Washington pic.twitter.com/noxHlnputJ — Jamie Wilson (@JWilsonreporter) November 12, 2016
Politsei pidi tänagi öösel kasutusele võtma pisargaasi ja muid rahutuste mahasurumise meetmeid, et vihaseid masse taltsutada.
The standoff at 6th and Stark continues. Police tweeted projectiles are being thrown at officers again. Likely elsewhere; I haven't seen. pic.twitter.com/XX7sTOqt6H — Jim Ryan (@Jimryan015) November 12, 2016
Ka mujal Ühendriikides jätkusid protestid, oodatavasti jätkuvad need kogu nädalavahetuse.


description: Mosambiigis sai bensiini vedanud veoki plahvatuses neljapäeval surma vähemalt 43 ja viga 110 inimest, teatas valitsus avalduses.

title: Mosambiigis sai kütuseveoki plahvatuses surma 43 inimest


description: USA Luure Keskagentuuri (CIA) endise töötaja Edward Snowdeni paljastused võisid samuti aidata kaasa vabariiklase Donald Trumpi võidule Ühendriikide presidendivalimistel, ütles Snowdeni advokaat Anatoli Kutšerena.

title: Advokaat: Snowdeni paljastused aitasid Trumpil võita

maintext:
«Oma tegevusega soovis Edward Snowden öelda igaühele, eelkõige oma kaasmaalastele, et Ameerika valitsus rikub massiivselt inimõigusi ja sooritab ebaseaduslikke tegusid. See kujundas USA kodanikel teatava hinnangu praeguse administratsiooni kohta, mis omakorda peegeldus presidendivalimiste tulemustes,» väitis Kutšerena.
«Donald Trumpi võit pööras maailma ajaloos uue lehekülje,» lausus ta. «Me ei taju siiani juhtunu sügavust ja tagajärgi,» märkis advokaat.
«Demokraatide kaotuse määras ette ära nende agressiivne poliitika kogu maailmas,» ütles ta.
«USA kodanikud nägid, et Obama administratsioon ütleb üht, aga teeb teist. Ta lubas sulgeda Guantanamo vangla, aga see elab ja õitseb endiselt. Ameerika väed sekkuvad aktiivselt sõjategevusse väljaspool oma riiki. Ja paljudele inimestele Ühendriikides see loomulikult ei meeldi,» väitis Kutšerena.


description: Saksa välisminister Frank-Walter Steinmeier ütles teisipäeval, et USA lõhestav valimiskampaania jätab järgmisele presidendile keerulise pärandi.

title: Steinmeier: USA kampaania jätab uuele presidendile keerulise pärandi

maintext:
«Nii sakslastel kui ka paljudel ameeriklastel on hea meel selle erilise valimiskampaania lõpulejõudmise üle,» lausus Steinmeier Berliinis.
Tema sõnul on tänavune kampaania jätnud endast maha rohkemal või vähemal määral lõhestatud riigi ning ametisse astuval presidendil on raske kujunenud erimeelsusi ületada.
Steinmeier on olnud kriitiline USA vabariiklaste presidendikandidaadi Donald Trumpi suhtes. Ta lükkas tagasi väited, justkui muutuksid Ühendriikide ja Euroopa suhted keerulisemaks ka demokraatide kandidaadi Hillary Clintoni võidu korral.
Saksa välisminister sõnas, et ta tunneb Clintonit ning seda ta ei karda.
USAs peetakse teisipäeval presidendivalimised. Ühendriikide järgmine president astub ametisse 20. jaanuaril.


authors:
Ap Bns
Alexander Schippers Afp Scanpix

description: Äärmusrühmitusel Islamiriik (ISIS) on Euroopas 60-80 džihadisti, kelle ülesandeks on rünnakuid organiseerida, sõnas täna Hollandi terroritõrjeametnik.

title: Hollandi ekspert: ISISel on Euroopas 60-80 džihadisti

maintext:
Džihadistid on kuuletunud ISISe korraldustele mitte tulla Iraaki ega Süüriasse, vaid valmistada ette rünnakuid Euroopas, sõnas Dick Schoof.
Viimase kuue kuu jooksul pole kasvanud välismaiste terroristide arv (Süürias ja Iraagis), ütles ta. See, et džihadistid ei reisi, ei tähenda, et reisida soovinud ründajate oht on kahanenud, rõhutas Schoof.
ISISe džihadistide väljaajamine isehakanud kalifaadist Lähis-Idas toob kaasa ekstremistide ja nende toetajate leviku mitmetesse teistesse piirkondadesse, sõnas Schoof.
Süürias on umbes 4000-5000 Euroopast pärit välisvõitlejat, hindas Hollandi julgeolekuspetsialist.
Schoofi sõnul on Holland võtnud Süüriast ja Iraagist tulnud džihadistid vahi alla ja määranud neile mitmel korral kuue aasta pikkused vanglakaristused. Samuti on võimud võtnud ära nende passid ja külmutanud nende varad.
Samuti tegeleb Holland ennetustööga, mis hõlmab ka elanike harimist ja psühholoogilist abi. Samas võib see kaasa tuua ka ennetavaid vahistamisi.
Haagi linnapea Jozias van Aartseni sõnul on terroriaktide ennetamiseks tarvis tihedaid sidemeid ja usalduslikku suhet kohaliku moslemite kogukonnaga.
«Nad on Hollandi kodanikud,» ütles ta. «Paljud tahavad Hollandis mošeesid sulgeda, kuid see on täiesti vale poliitika,» arvas meer.
Hollandi valitsus on aga vastu islamiäärmuslikele vaimulikele ning mures ultrakonservatiivse islamivoolu salafismi leviku pärast.
Eelmisel nädalal saatis Hollandi mošeede föderatsioon kõikidele islami pühakodadele riigis kirja, milles nõuti, et mošeed ise välistaksid igasuguse vihakõne.


description: Korvetid Stoikii ja Soobrazitelnõi peavad 9. novembril Vene Balti laevastiku mereväljaõppealadel raketiõppusi, teatas täna Vene kaitseministeerium.

title: Vene sõjalaevad korraldavad kolmapäeval Läänemerel raketilaskmisi

maintext:
Sõjalaevade meeskonnad harjutavad mereväeõppustel merelahingelemente peal- ja allveesihtmärkide vastu, viies läbi laevavastase raketisüsteemi Uran laskmisi kujuteldava vastase laevarühma simuleerivate sihtmärkide pihta, teatas Vene kaitseametkond oma veebilehel. Õhusihtmärkide vastu katsetatakse raketisüsteemi Redut.
«Lisaks ühisnavigeerimisele ja -manööverdamisele harjutavad laevad allveelaevatõrjeülesandeid ning peavad pardal õppusi kahjutõrje, radiatsiooni, keemia- ja bioloogilise kaitse osas. Samuti harjutavad nad sabotaaživastast kaitset ankrus ja seilates,» lisati teates.
Stoikii ja Soobrazitelnõi on mitmeotstarbelised korvetid, mis on suutelised hävitama pealvee- ja allveelaevu ning pakkuma meredessandile tuletoetust.
Uran on laevatõrjerakettidega Kh-35 varustatud lahingraketiheitja, mis mõeldud tabama raketi-, torpeedo- ja sõjalaevu. Redut on merel baseeruv vertikaalse stardiseadeldisega õhutõrje raketiheitja, mis on mõeldud hävitaja, ristleja ja korveti tüüpi laevadele.


authors:
Interfax Bns
Itar-Tass Scanpix

description: Ukraina ülemraada esimees Andri Parubi mõistis İstanbulis kohtumisel Türgi presidendi Recep Tayyip Erdoğaniga hukka annekteeritud Krimmi ümber kujunenud olukorra.

title: Parubi Erdoğanile: Krimmi blokaad tuleb säilitada


authors:
Erik Eenlo
Bns-I Välisuudiste Toimetaja
Reuters Scanpix

description: India põhjaosas sõitis rööbastelt maha reisirong, surma sai vähemalt 96 ja vigastada üle 200 inimese, teatas politsei.

title: Indias sai rongiõnnetuses surma vähemalt 96 inimest


description: Süüriasse moona vedav Musta mere laevastiku suur dessantlaev Tsezar Kunikov läbis täna Dardanellid ja jõudis Vahemerele, edastasid teabeportaalid, avaldades ka ülesvõtteid laevast Bosporuses.

title: Vahemerele jõudis Vene dessantlaev -


authors:
Afp Bns Cnn Pm
Foto
Jeff Pachoud Afp Scanpix

description: Katarist pärit õdedelt rööviti Pariisi-lähedasel maanteel üle viie miljoni euro väärtuses väärisesemeid, teatas politseiallikas täna.

title: Katari naistelt rööviti Pariisis viie miljoni euro väärtuses esemeid


authors:
Afp Bns
Sipa Scanpix

description: ÜRO läbirääkijad kiitsid reedel heaks tööplaani Pariisi kliimaleppe ellurakendamiseks.

title: ÜRO konverents kiitis heaks kava Pariisi kliimaleppe rakendamiseks


authors:
Jure Brankovič
Patrick Semansky Ap

description: Mascarpone, jogurt, maasikad, biskviit ja suhkur. Tegu on uue, Melania-nimelise magustoiduga. Lisama peab veel ka natuke söödavaid pärleid – ta on ju siiski esileedi...

title: KOHALIK VAADE: Melania päästab Sloveenia


description: Norra politsei teatas pühapäeval ulatusliku pedofiilide võrgustiku paljastamisest; laste ärakasutamises ja seksuaalsuhetes lastega kahtlustatakse vähemalt 51 inimest.

title: Norra politsei paljastas pedofiilide võrgustiku


authors:
Fortune Pm
Justin Merriman Afp Scanpix

description: Endine New Yorgi linnapea Rudy Giuliani on hetkel peamine kandidaat Donald Trumpi administratsiooni välisministri kohale, kirjutab USA väljaanne Fortune. Nagu Trump ise on ka Giuliani tuntud oma vastuoluliste sõnavõttude poolest.

title: Mida arvab USA võimalik uus välisminister maailmapoliitikast?

maintext:
Fortune tõi välja valiku tema mõtteavaldusi, mis näitavad hästi Giuliani seisukohti erinevates välispoliitilistes küsimustes:
President Barack Obama
«Ma tean, et see on kohutav asi, mida öelda, aga ma ei usu, et president Ameerikat armastab,» ütles Politico väitel Giuliani 2015. aasta veebruaris eraviisilisel õhtusöögil. «Ta ei armasta sind. Ja ta ei armasta mind. Teda ei kasvatatud üles nii nagu sind ja mind ehk läbi kodumaa armastuse.»
Märtsis 2015 kritiseeris Giuliani Obama sõnavõtte rassi teemal, öeldes, et president räägib nagu Bill Cosby. Legendaarset Ameerika koomikut süüdistatakse üle 50 naise seksuaalses ahistamises, kellest mitmed olid Giuliani märkuse tegemise ajal juba avalikult sel teemal sõna võtnud. Cosby on siiani kõiki süüdistusi eitanud.
Venemaa väidetav sekkumine USA presidendivalimistesse
«Ma ei arva, et võõrriigid peaks USA valimistesse sekkuma,» ütles ta juulis vabariiklaste parteikongressi ajal ajakirjanikele, vahendas Huffington Post.
«Nüüd on aga reaalsus see, et võõrriigid sekkuvad meie valimistesse ja meie vahel nende omadesse,» ütles Giuliani. «Ideaalmaailmas seda ei juhtuks, tegelikult peaks võõrvõim meie valimistest käed eemal hoidma ja seda peaks tegema ka me ise.»
Venemaa suhted USA-ga
Esmaspäeval toimunud Wall Street Journali üritusel küsiti Giulianilt, kas ta peab Venemaad sõbraks või vaenlaseks. Endine meer vastas, et tema jaoks on Venemaa mõlemat.
«Hetkel on ta pigem vaenlane, aga see on nii meie endi tõttu. Riik saab olla samal ajal ka mõlemat, nagu on näiteks meie praegune suhe Hiinaga,» lausus ta.
«Venemaa arvab, et on meie jaoks sõjaline konkurent. Aga tegelikult ta ei ole. Kui võrrelda meie ja nende sõjaväe suurust, siis on selge, et Venemaa teeb võimsaks vaid meie Obama ajal kinnistunud soovimatus oma sõjalist jõudu hirmutamiseks kasutada.»
Sõjaline võimsus
Samal üritusel uuriti Giuliani käest, milliseks peab ta Trumpi sõjalist strateegiat. «Rahu läbi tugevuse,» vastas ta lühidalt.
«Kui olla vastamisi moodsa, võimsa ja ülimalt heal tasemel sõjapidamisoskustega riigiga, siis nad võivad küll väljakutsuvalt käituda, aga ma kahtlen selles,» sõnas ta. «Ma olen suurte kaitsekulutuste austaja.»
Sunniitlik äärmusrühmitus ISIS
«Me ei tohi karta oma vaenlast ausalt kirjeldada,» ütles ta juulikuisel vabariiklaste parteikongressil. «See on äärmuslik islamistlik terrorism. Meedia tõttu ei öelnud ma islami terrorism, vaid islamistlik. Te ise teate, kes te olete ja me oleme teil jälil.»
Iraani tuumalepe
Giuliani sõnul on see Ameerika üks halvimaid kokkuleppeid üldse. «Obama tuumalepe Iraaniga, mis pikas perspektiivis võimaldab neil saada tuumariigiks, on toonud sellesse riiki tagasi miljardeid dollareid, kuigi tegu on maailma suurima terrorismi toetajaga riiklikul tasemel,» vastas Giuliani, kirjeldades, kuidas USA peaks ISISt võitma.
«Me reaalselt anname raha neile, kes finantseerivad terroriste, kes meid ja meie liitlasi tapavad. Me anname neile raha! Kas me oleme hulluks läinud?»
Süüria pagulased
«[Hillary Clinton] on Süüria pagulaste vastuvõtmise poolt, kuigi ISIS on ka ise välja öelnud, et pagulaste seas on samuti nende võitlejaid, kes on terroristid ja kes tulevad läbi Lääne-Euroopa siia meid tapma,» rääkis ta oma kongressi kõnes kommenteerides Clintoni soovi tuua USA-sse rohkem pagulasi.
«Me ei tohiks neid vastu võtta,» ütles ta ka intervjuus MSNBC-ile. «Esiteks, kuna neile tehtav taustakontroll ja küsitlemisprotsess on naljanumber.» Vastates küsimusele, kuidas kavatseb ta lahendada rändekriisi, vastas Giuliani: «Nad tuleb saata tagasi Süüriasse, kuhu nad kuuluvad ja tekitada sinna lennukeelu tsoon.»
Donald Trumpi naisi alandavad märkused
«On fakt, et mehed aeg-ajalt räägivad niiviisi, mitte kõik mehed, aga paljud, lausus ta oktoobris CNNile antud intervjuus.
Kui talt küsiti, kas ta ka ise sellist sõnavara kasutab, ütles Giuliani, et tema sõnul on Trump muutunud.
«Ta eksis. Ma ei õigusta seda. Ma olen nõus, et see on vale. Ma tean, et ka Trumpi arvates on see vale. Ma usun, et see praegu ei ole enam tegemist selle sama mehega, kes ta toona oli.»
Trumpi maksudest kõrvale hoidmine
«See mees on geenius. Ta teab, kuidas maksudega toimetada nii, et see tuleks tema klientide kasuks,» ütles ta oktoobris CNNile.
«Tegemist on täiesti seadusliku viisiga, kuidas maksuseadusandlust tõlgendada. Oleks rumal mitte seda võimalust ära kasutada,» märkis ta ka ühes teises intervjuus ABC Newsile.
Hillary Clinton
«Kas te ei leia, et mees, kes on äriliselt geenius, on USA jaoks palju parem, kui naine, kelle ainus saavutus on olnud tekitada oma e-kirjade läbi kammimisega FBI-le palju tööd,» ütles ta intervjuus ABC Newsile oktoobris.
Pärast esimest presidendikandidaatide debatti septembris kritiseeris ta ka Hillary Clintoni otsust kaitsta 1990. aastate keskel lahvatanud Monixca Lewinsky seksiskandaali ajal oma abikaasat.
«Kui ta pärast 20 aastat abielu Bill Clintoniga ei uskunud Monica Lewinsky't, kes väitis, et ta oli toonase presidendiga vahekorras, siis ta on liiga loll, et olla president,» lausus Giuliani.
Liikumine «Black Lives Matter»
Juulis CBSi saates «Face the Nation» antud intervjuus nimetas Giuliani liikumist, mis tõlkes tähendab mustanahaliste elud loevad, oma olemuselt rassistlikuks.
«Kui te ütlete, et mustade elud loevad, siis see on oma olemuselt rassistlik. Mustanahaliste elud loevad. Valgete elud loevad. Asiaatide elud loevad. Latiinode elud loevad. See pole ameerikalik, vaid rassistlik.» Lisaks märkis ta, et liikumine ei peaks keskenduma politsei vägivallale.


authors:
Ap Bns
Mikhail Metzel Mikhail Metzel Tass

description: Vaikse ookeani ülene kaubanduslepe (TPP) ei tähendaks midagi, kui USA ei ole üheks selle osapooleks, sõnas Jaapani peaminister Shinzo Abe teisipäeval.

title: Abe: TPP on ilma USA-ta "tähtsusetu"


description: USA presidendiks valitud Donald Trump kaalub nimetada välisministriks Mitt Romneyt, teatas NBC News, viidates anonüümsetele allikatele.

title: Meedia: Trump kaalub välisministriametisse Mitt Romneyt


authors:
Interfax Bns
Reuters Scanpix

description: Valgevene president Aleksandr Lukašenko ütles täna, et Nõukogude Liidu ajalugu ei ole vaja üle vaadata, sest Nõukogude-järgsel alal tehakse sama tõsiseid vigu kui endisel ajal.

title: Lukašenko: meil tehakse nii palju vigu, et Stalin võpataks

maintext:
«Ma ei näe, et meie ajaloost oleks vaja midagi välja heita. Vaat teie Venemaal materdate Stalini aega. Meil seda ei ole. Ja mitte sellepärast, et seal ei oleks olnud vigu. Oli! Meil tuleb enne mineviku materdamist vaadata tänapäeva. Meil tänapäeval on teiega nii palju vigu, et näeks neid Stalin, ta võpataks,» ütles Lukašenko Vene meediale antud pressikonverentsil.
«Seepärast ei maksa möödaniku kividega pilduda. Teate, ajalugu on tihti poliitika järgi kohandatud. Me püüame Valgevenes seda vältida. Ja minu meelest saime sellega hakkama,» sõnas president.
«Midagi täiuslikku ei ole olemas. Tuleb püüda vaadata ajalugu objektiivselt. Ma ei lubaks mõnitada ühtegi ajaloolist sündmust. Ei maksa millegi nimel möödanikku tampida,» lisas ta.


description: Iraagis sunniti sadu Kirkukis elanud perekondi kodudest lahkuma, teatas esmaspäeval inimõigusorganisatsioon Amnesty International.

title: Iraagis sunniti kodudest lahkuma sadu perekondi

maintext:
Organisatsiooni väitel on tegemist kohalike kurdi võimuesindajate kättemaksuga sunniitliku äärmusrühmituse Islamiriik (IS) oktoobrikuise rünnaku eest.
Amnesty raporti kohaselt tühjendasid kurdivõimud pärast rünnakut sadade araabia perekondade kodud ja käskisid neil lahkuda. Kõnealuseid perekondi on umbes 250 ja neid süüdistati Islamiriigi toetamises.
Minemaaetute endi kinnitusel konfiskeeriti neilt ühtlasi dokumendid. Mitmed eelpoolmainitud perekonnad on juba varem mujalt Iraagist põgenenud ja otsisid Kirkukist kaitset.
Iraagi armee ja kurdiüksused lõid oktoobris tagasi Islamiriigi rünnaku. Kolm päeva kestnud kokkupõrgetes hukkus provintsi kuberneri teatel vähemalt 74 pühasõdalast. Rünnakus kurdi pešmergavägede kontrolli all olevale Kirkukile nähti IS-i katset juhtida tähelepanu eemale Iraagi julgeolekujõudude suuroperatsioonilt pühasõdalaste käes oleva Mosuli tagasivallutamiseks.
Iraagi väed jätkasid pühapäeval kolmandat päeva edasitungi Mosulis, üritades kinnitada kanda äärmusrühmituse Islamiriik (IS) kantsi idaosas. IS on osutanud Mosulisse sisenenud Iraagi eliitvägedeks peetava terroritõrjeteenistuse (CTS) sõduritele ägedat vastupanu.
Operatsioon 2014. aasta juunis IS-i kätte langenud Mosuli tagasivallutamiseks algas 17. oktoobril ning Iraagi sõdurid tegid esimese katse linna tungida reedel.
Iraagi vägede rünnak on võimaldanud mõnedel tsiviilisikutel linnast põgeneda, ent enamik Mosuli enam kui miljonist elanikust on endiselt linnas lõksus. Tsiviilisikud varjuvad nii pühasõdalaste kui ka valitsusvägede ja USA juhitava koalitsiooni sõjalennukite tule eest.
Bagdadi teatel on Iraagi valitsus viimase kahe päevaga vastu võtnud 9000 põgenenud inimest. Rahvusvahelise Rändeorganisatsiooni (IOM) teatel on alates Mosuli tagasivallutamise operatsiooni algusest ümber asuma pidanud umbes 34 000 inimest.


authors:
Afp Bns
Ap Scanpix

description: Türgi president Recep Tayyip Erdoğan hoiatas täna NATO-t terroristidest ohvitseride võõrustamise eest ajal, mil paljud sõjaväelased on Türgist pagenud seoses putšikatsele järgnenud karistusmeetmetega.

title: Erdoğan hoiatas NATO-t terroristidest ohvitseride võõrustamise eest


description: Taani politsei otsib kurjategijat, kes pussitas möödunud nädala reede õhtul surnuks 32-aastase raseda naise.

title: Taanit vapustas raseda naise mõrv

maintext:
Naine jalutas oma õe koeraga Kopenhaageni eeslinnas Herlevis asuvas pargis, kui teda rünnati.
Naise mitme noahaavaga surnukeha leidis möödakäija õhtul kella veerand kaheksa paiku. Kohalik tabloid Ekstra Bladet väitis, et lisaks noale rünnati naist ka kirvega, kuid politsei pole seda kinnitanud.
«Raseda naise õudse mõrva korraldajat pole tabatud. Seega on väga oluline saada avalikkuselt vihjeid,» ütles politsei esindaja Hans Christian Tonnesen reedel, paludes kõigil mõrvapäeva õhtul Elverparkenis viibinud inimestel politseiga ühendust võtta.
Üks tunnistaja on viidanud mõrva ajal pargis nähtud mehele, kuid ühtegi kahtlusalust pole politsei kinni pidanud.


authors:
Interfax Bns
Foto

description: Lennukompanii Cathay Pacific reisilennuk Boeing 777 tegi lennul Londonist Hongkongi hädamaandumise Novosibirski Tolmatšovo lennuväljal, edastas täna hommikul Interfaxile lennujaama pressiteenistus.

title: Londonist Hongkongi lennanud Boeing tegi hädamaandumise Novosibirskis


description: Saksa justiitsminister Heiko Maas esitas eelnõu lastevaheliste abielude tühistamiseks, erandiks võivad jääda abielud, kus abikaasad on vähemalt 16-aastased.

title: Saksamaa plaanib tühistada lastevahelised abielud

maintext:
Kasvava sisserände tõttu puutuvad Saksa võimud üha enam kokku alaealistega, kes väidavad, et on abielus. Lastevaheliste abielude täpne arv Saksamaal ei ole teada, kuid ametnike hinnangul on neid üle tuhande.
Maas ütles täna ajakirjanikele, et eelnõu kohaselt tühistataks kõik abielud, mille pooled on alla 16-aastased. Tühistamisele kuuluksid ka 16-17-aastaste abielud, välja arvatud juhtudel, kus perre on sündinud laps või naine on lapseootel.


description: Venemaa julgeolekuteenistuse teatel võeti kinni 10 isikut kahtlustatuna terrorirünnakute kavandamises Moskvas ja Peterburis ning sidemetes ISISega.

title: Vene julgeolekuteenistus vahistas kümme terroristi

maintext:
Venemaa Föderaalne Julgeolekuteenistus (FSB) teatas, et vahistatud olid pärit Kesk-Aasia riikidest. kuid ei täpsustanud rahvust. Siiski öeldi, et tänased haarangud korraldati koostöös Kõrgõzstani ja Tadžikistani eriteenistustega.
Eriteenistuse väitel plaanisid äärmuslased korraldada hulga terrorirünnakuid Moskvas ja Peterburis. Samuti oli FSB nende juurest leidnud isetehtud pomme ja relvi.
FSB väitel tunnistasid vahistatud kontakte ISISega.
FSB avaldab regulaarselt teateid rünnakute nurjamisest Venemaal ja okupeeritud Krimmis, kuid ei edasta juhtumite detaile.


description: Karurünnakud ei ole Ameerika Ühendriikide Montana osariigi maapiirkondades ebatavalised, kuid kaks korda ühe päeva jooksul sama karu ohvriks langemine on, kirjutab Time.

title: Montanas kaks karurünnakut üle elanud mees sõitis ise haiglasse

maintext:
Rajameister ja noavalmistaja Todd Orr elas 30. septembril üle kaks karurünnakut ja suutis peale seda ennast ka ise haiglasse sõidutada. Enne filmis loomulikult ka mees video oma vigastustest ja postitas selle sotsiaalmeediasse.
Intervjuus väljaandele Time kirjeldas Orr Madison Valleys põdrajahil olles karuga kohtumist, kes jalutas oma poegadega ja ründas meest ootamatult.
Mees kasutas oma karupihustit, mis tavaliselt agressiivsed loomad eemale peletab, kuid grisli hüppas talle sellest hoolimata peale, hammustades mehe nägu ja käsi, enne kui tagasi metsa kõndis.
Montana osariiklane tõusis püsti ja asus kolme kilomeetri kaugusele pargitud auto poole sörkima, kui karu ta kümne minuti pärast uuesti sihikule võttis. Sel korral hammustas emane loom mehe käsivart ja õlga, astudes mehele peale, veendumaks, et matkaja endast ohtu ei kujuta.
Orr suutis lõpuks siiski püsti tõusta ja jõuda autoni. Seal filmis ta mõned videod ja saatis oma jahikaaslastele fotod, et anda märku, mis temaga juhtunud oli. Alles siis sõitis mees haiglasse.
Orri sõnul on tema ellujäämises võrdne osa vedamisel ja ettevalmistusel. Teadmine, et sellise rünnaku korral tuleb lamada näoli maas, kattes oma kaela ja elutähtsad organid, võis mehe elu päästa. Seda koguni kahel korral.


authors:
Interfax Bns Pm
Ap

description: Kui NATO või USA hõivaks Vene sõjaväebaasi Sevastopolis Krimmi poolsaarel, tooks see kaasa rängad tagajärjed, ütles Vene president Vladimir Putin.

title: Mida teeks Putin, kui NATO hõivaks Vene sõjaväebaasi Krimmis?

maintext:
Putin ei täpsustanud usutluses, mida tähendavad rängad tagajärjed, kuid märkis, et küsimus ei ole pelgas baasis.
«Miks me reageerime nii teravalt NATO laienemisele? Meid teeb murelikuks otsuste langetamise viis,» jätkas president. «Tean, kuidas neid langetatakse. Kui riik saab NATO liikmeks, on tal raske seista vastu NATO juhtriigi USA survele, sellele võib aga järgneda mis iganes: raketikilp ja uued baasid või vajadusel uued löögikompleksid,» lisas Putin.
Putini sõnul teeb NATO laienemine Venemaad murelikuks, sest Moskvas teatakse, et NATO otsuste langetamisel on viimane sõna Washingtonil.
Sellega seoses tõstatas Vene president küsimuse, milline peaks olema Venemaa vastus.
«Sellega seoses me peame rakendama vastumeetmeid, st seadma raketisüsteemide sihtmärkideks objektid, mis meid ähvardada võivad. Olukord pingestub,» ütles ta.
Putin tunnistas, et ei mõista alati NATO loogikat. «Mõnikord kujuneb mulje, et USA peab hoidma alluvuses ja looma korda omaenda NATO leeris. Selleks on vaja välisvaenlast. Kõigi hirmude juures Iraan seda mõõtu välja ei vea,» ütles ta.


description: Prantsusmaal suleti äärmusliku islamipropaganda levitamise eest veel neli mošeed, teatas Prantsuse siseministeerium.

title: Prantsusmaal suleti äärmuspropaganda levitamise eest neli mošeed


authors:
Reuters Pm
Sipa Usa Scanpix

description: Texases tapeti üks korrakaitsja, Missouris ja Floridas tulistati ja vigastati veel kahte, kirjutab Reuters näiliselt seosetutest varitsusrünnakutest Ameerika Ühendriikide korrakaitsjate vastu.

title: Ühendriikides tulistati varitsusrünnakutes kolme korrakaitsjat

maintext:
Eile tapeti oma patrullautos 50-aastane San Antonio politseinik Benjamin Marconi. Ründaja peatas oma auto politseiauto taga, kõndis korrakaitsja sõidukini ja tulistas teda läbi akna pähe. Seejärel tegi ründaja veel ühe lasu ja põgenes sündmuskohalt.
Mõni tund hiljem tulistati St Louisis 46-aastast korrakaitsjat oma teenistusautos näkku. Ründaja peatas oma sõiduki politseiauto kõrval, sooritas lasu ja põgenes.
Linna politseiülem ütles, et korrakaitsja oli pärast rünnakut teadvusel ja suutis rääkida. Kahtlusalune tapeti hiljem tulevahtuse käigus.
Ründaja oli ka teiste vägivaldsete kuritegude eest tagaotsitav ja tulistas korrakaitsjat politseiülema sõnul hirmust vahele jääda.
Kolmandat politseinikku tulistati teenistusautos Sanibel Islandil Floridas, kuid tema vigastused ei ole tõsised. Kordnikul on õlahaav ja pärast ülevaatust lubati ta haiglast koju.
«See on kõigi jaoks õudusunenägu,» sõnas San Antonio politseiülem William McManus. «Keegi ei taha näha selliste asjade juhtumist. Kuid kahjuks, nagu Dallases ja Baton Rouge`is, on see nüüd juhtunud ka siin.»


description: Pärast seda, kui Donald Trump on nendel valimistel kõiki ootusi ületanud, tähistavad tema toetajad vabariiklase edu lausungiga «Pange ta kinni!».

title: pange Clinton kinni! -


authors:
Afp Bns
Afp

description: Hollandi politsei pidas kinni Rotterdami lennujaamas neljapäeval terrorihäire põhjustanud "segaduses" kodutu mehe, teatas politsei reedel.

title: Hollandi politsei pidas Rotterdami lennujaamas kinni "segaduses" mehe


description: USA presidendiks valitud Donald Trump teatas laupäeval, et nõustus lahendama hagid tema Trumpi Ülikooli vastu, kuna presidendina tahab ta keskenduda «meie riigile».

title: Trump lahendas oma ülikooliga seotud hagid

maintext:
Trump ütles Twitteri säutsus, et «ainus halb asi presidendiameti võitmise juures on see, et mul ei olnud aega teha läbi pikk, kuid võidukas kohtuprotsess Trump U suhtes».
The ONLY bad thing about winning the Presidency is that I did not have the time to go through a long but winning trial on Trump U. Too bad!


authors:
Afp Bns
Reuters Scanpix

description: Presidentaalse valitsussüsteemi poole liikuval Türgil on kavas kaotada peaministri ametikoht, ütles metsandus- ja veeminister Veysel Eroğlu täna valitsuselt toetuse saanud ettepanekule tuginedes.

title: Türgi kavatseb kaotada peaministri ametikoha


authors:
Bbc Pm
Reuters Scanpix

description: Leedu välisminister Linas Linkevicius teatas intervjuus BBC-le lihtsalt, et Venemaa ei ole mitte suurriik, vaid suur probleem.

title: Leedu välisminister: Venemaa on suurriigi asemel suur probleem


description: USA presidendiks valitud Donald Trump kinnitas pühapäeval õhtul eetrisse antud teleusutluses, et ta peab kinni valimiskampaania lubadusest ehitada Mehhiko piirile müür ebaseadusliku immigratsiooni takistamiseks.

title: Trump kinnitas lubadust ehitada Mehhiko piirile müür

maintext:
Ta möönis samas, et kohati võib müüri asemel olla ka tara.
Trump ütles, et kuni kolm miljonit dokumentideta migranti, kellel on kuritegelik register, saadetakse riigist välja või pannakse trellide taha.
«See, mida me teeme, on võtame kinni inimesed, kes on kurjategijad ja kellel on kuritegelik register, jõuguliikmed ja narkodiilerid,» sõnas ta. «Meil on palju selliseid inimesi, tõenäoliselt kaks miljonit, võib olla isegi kolm miljonit. Me saadame nad meie riigist välja või me paneme nad vangi.»
Samas jättis ta lahtiseks veel mitme miljoni ebaseadusliku migrandi saatuse, kes teevad USAs palehigis tööd.
«Pärast seda, kui piir on turvatud ja pärast seda, kui kõik normaliseerub, otsustame nende inimeste osas, kellest te räägite, kes on suurepärased inimesed,» ütles ta.
Immigratsioon on Trumpi sõnul üks kolmest prioriteedist, millest ta on rääkinud ka esindajatekoja spiikri Paul Ryaniga. Teised kaks prioriteeti on president Barack Obama tervishoiureformi muutmine ning seadus maksukärbetest ja maksukoodeksi lihtsustamine.


authors:
Afp Bns
Foto
Reuters Scanpix

description: Kariibi merel Kesk-Ameerika suunas liikuv troopiline torm Otto tugevnes teisipäeva hilisõhtul orkaaniks, teatas USA riiklik orkaanikeskus.

title: Troopiline torm Otto tugevnes Kariibi merel orkaaniks


description: Pärast vabariiklaste kandidaadi Donald Trumpi üllatuslikku võitu Ameerika Ühendriikide presidendivalimistel ei läinud kaua, kuni maailma liidrid avaldasid uudise kohta oma arvamust. Suuremas osas väljendati ettevaatlikku optimismi.

title: Kuidas maailma liidrid Donald Trumpi võidu vastu võtsid

maintext:
«Viimaste kuude ja päevade sündmusi peaks käsitlema hoiatusmärgina kõigile, kes usuvad liberaalsesse demokraatiasse. See tähendab, et peaksime end lõpuks kokku võtma ja oma suuna tagasi tooma. Tooma tagasi enesekindluse, tooma tagasi ettekujutuse korrast. Nõndasamuti üleilmses kontekstis, kui räägime kaubandusest, migratsioonist või julgeolekust.»
-Euroopa Nõukogu president Donald Tusk
«Trump rääkis suhete taastamisest Venemaaga. Saame aru, et see on Venemaa ja Ameerika praeguste suhete närust seisu arvestades keeruline, ning nagu ma olen korduvalt öelnud, ei ole see meie süü. Venemaa on valmis ja tahab taastada Ühendriikidega täiemõõdulised suhted.»
-Venemaa president Vladimir Putin
«USA ja Hiina kaubandussuhted on vastastikku kasulikud. Kaks küpset suurvõimu, nagu Ühendriigid ja Hiina, saavad asjadega hästi hakkama. Ootame uue administratsiooniga koostööd, et püüelda järjepidevate, tervete ja stabiilsete USA-Hiina suhete poole.»
-Hiina välisministeerium
«On tähtis, et transatlantiline side püsiks tugev. Ameerika juhtroll on olulisem kui eales varem.»
-NATO peasekretär Jens Stoltenberg
«Tulemused on hämmastav tõestus sellest, kui jõuetuna tunnevad end madala sissetulekuga ameeriklased Washingtoni poliitika ja globaliseerumise ees. See ülestõus on suur väljakutse põhiseaduslikele vabadustele nii vabaduse kui ka demokraatia osas nii Suurbritannias kui ka Ühendriikides.»
-Suurbritannia peaminister Theresa May
«Trumpi võit avab ebakindluse ajastu, millele tuleb astuda vastu läbipaistvuse ja selgusega. Kaalul on rahu, terrorismivastane võitlus, olukord Lähis-Idas. Samuti majandussuhted ja meie planeedi säilitamine.»
-Prantsusmaa president François Hollande
«Saksamaad ja Ameerikat ühendavad ühised väärtused: demokraatia, vabadus, austus seaduse ja inimväärikuse ees, hoolimata tema päritolust, nahavärvist, usust, soost, seksuaalsest orientatsioonist või poliitilistest veendumustest. Nende väärtuste põhjal pakun ma tulevasele Ameerika presidendile Donald Trumpile lähedast töösuhet.»
-Saksamaa kantsler Angela Merkel
«Kes oleks ütelnud, et Trump võidab? Kuid nii see on ja me austame seda. Teeme uue Ameerika presidendiga koostööd ning jätkame ka suhet Euroopa Liidu ja Itaalia raames.»
-Itaalia peaminister Matteo Renzi
«Palvetasime, et Issand valgustaks ja toetaks tema teenistust tema riigi ees, kuid samuti teenistust kogu maailma heaolu ja rahu ees.»
-Vatikani kardinal Pietro Parolin
«Vähemalt oli Richard Nixonil kindel arusaamine maailmaasjadest. Ta manööverdas osavalt, kuid oli moraalselt pankrotis. Ning ta kukkus häbistatult kokku.»
-Rootsi endine peaminister Carl Bildt
«Mehhiko ja Ühendriigid on sõbrad, partnerid ja liitlased ning me peaksime tegema Põhja-Ameerika konkurentsi ja arengu nimel koostööd»
-Mehhiko president Enrique Peña Nieto.


description: Lätis murdsid koerad maha viieaastase tüdruku, teatas tänapäästeteenistus. Traagiline vahejuhtum leidis aset Riia lähedal Babites.

title: Lätis puresid koerad surnuks viieaastase tüdruku


authors:
Bbc Pm
Afp Scanpix

description: Spekulatsioonid Põhja-Korea liidri kaalutõusu üle on tekitanud Hiina kommentaariumites tõelise reaktsioonitormi. Valitsus üritab nüüd halvustavaid kommentaare lõa otsas hoida, kirjutab BBC.

title: Hiina keelab Kim Jong-uni paksunaljad

maintext:
Hüüdnimed nagu «Paks Kim» ja «Kim Paks Kolmas» on aasta jooksul sotsiaalmeedias kulutulena levinud, eriti Hiina populaarseimas platvormis Sina Weibo.
Vastusena kinnitamata väidetele, et Põhja-Korea on käskinud Hiinal ahistamine lõpetada, on sotsiaalmeedia kasutajad tulnud lagedale üha loomingulisemate nimedega. Üks viimaseid raskesti tõlgitavaid leiutisi on «Kolmas Kim Poolkuu», «kolmas» nimes viitab sellele, et Kim Jong-un on valitsejate reast juba kolmas Kim.
Väidetav Põhja-Korea palve tögamine lõpetada on viinud laialdase avaliku huvini – erinevad hüüdnimed on internetisaidi keelatud otsisõnade edetabeli tipus.
Hoolimata sellest, kas teated Kimi armastusest Šveitsi juustu, molluskite ja viski vastu on tõesed, on fotodelt selgelt näha, et mees on peale 2011. aastal ametisse astumist ilmselgelt juurde võtnud.
Lõuna-Korea luureteenistuse andmetel on Kim Jong-un nelja aastaga võtnud juurde 40 kilo.


description: Kreml loodab, et pragmaatiline Donald Trump USA uue presidendina ei hakka neile närvidele käima demokraatia-jutuga ega õpetama inimõigusi ning annab vabama voli endise NSV Liidu alal tegutseda, rääkis üks Moskva parimaid Ameerika-eksperte, tuntud akadeemik Aleksei Arbatov. Kümme aastat (1993–2003) Venemaa riigiduumasse kuulunud  Arbatov juhib Moskva kõige mõjukama mõttekoja Maailma Majanduse ja Rahvusvaheliste Suhete Instituudi (IMEMO) rahvusvahelise julgeoleku keskust.

title: Kreml hoidub lähikuudel pingetest


description: Vene riigiduuma kiitis neljapäeval teisel ja kolmandal lugemisel heaks seaduseelnõu, millega kriminaliseeritakse dopingu kasutamine spordis.

title: Vene riigiduuma kriminaliseeris dopingu kasutamise spordis

maintext:
Eelnõu koostasid Ildar Gilmutdinov, Dmitri Svištšev ja Marat Barijev.
Vene valitsus esitas samuti mitmed ettepanekud ja muudatused eelnõusse. Üks muudatus näeb ette treenerile või spetsialistile, kes soovitab sportlasel dopingut kasutada, 300 000 rubla suuruse trahvi, kolme aasta pikkuse tegevuskeelu või kuni aasta pikkuse vabadusekaotuse.
Kui dopingut suruvad peale grupp inimesi, kui seda tehakse mitmetele sportlastele või alaealistele või sundimine hõlmab ähvardusi, siis võib trahv ulatuda 500 000 rublani. Samuti võib selliste juhtumite puhul karistada süüdimõistetut kuni aastase vangistusega.
Kui doping või selle hooletu kasutamine toob kaasa sportlase surma, võib süüdimõistetuid oodata kuni kolme aasta pikkune vangistus.


authors:
Business Insider Pm
Eugene Hoshiko Ap Scanpix

description: Suur nõudlus sunnib Tokyos asuvat tehast tootma 350 Donald Trumpi kummimaski päevas, vahendab Business Insider.

title: Video ja galerii: Jaapanis valmib meeletutes kogustes Trumpi maske

maintext:
Ogawa Stuudio nimelises tehases on tööl 23 inimest, kelle ülesandeks on maskid spreidega üle värvida ja saavutada võimalikult täpne Trumpi naha- ja juustetoon. Siis lisatakse käsitsi näo detailid, nagu silmad, kulmud, hambad ja suu.
Tehase algne eesmärk oli toota 45 maski päevas. Üldjuhul osteti maske aastavahetuse pidudel kandmiseks. Aga pärast valimistulemuste selgumist on tellimuste arv lakke tõusnud.
«Varem tegime me 45 maski päevas, Nüüd on see 350. Meil on ülikiire ja me töötame sisuliselt ilma pausideta,» rääkis tehase omanik.
Ühe maski hinnaks on 2400 jeeni ehk 20.50 eurot.
Trump pole aga ainus kuulus ameeriklane, kelle nägu on maskiks vormitud. Sama tehas on teinud maske ka Obamast, Clintonist ja mõnedest Hollywoodi staaridest.


authors:
Frontex Pm
Antonio Parrinello Reuters Scanpix

description: Oktoobris jõudis Itaaliasse ligi 27 500 migranti, mis on võrreldes möödunud kuude keskmisega tunduvalt kõrgem number, teatas täna Euroopa Liidu piirivalveagentuur Frontex.

title: Frontex: oktoobris saabus Itaaliasse rekordarv migrante

maintext:
Peamine põhjus selleks on agentuuri hinnangul ilm. Kui septembris olid Vahemere piirkonna ilmaolud suhteliselt kehvad, siis oktoober oli soe. Sellest tingituna püüdsid smugeldajad enne talve tulekut võimalikult palju migrante Euroopa poole teele saata. See omakorda tõstis ka Vahemerel hukkunute arvu. Oktoobri jooksul toodi merest välja 127 surnukeha, uppujate koguarv on aga tõenäoliselt veelgi suurem.
«Frontexil on hetkel käsil operatsioon Sophia, mille ülesanne on koolitada Liibüa piirivalvet, et kasvaks ka nende poolne võimekus,» märkis Frontexi tegevdirektor Fabrice Leggeri.
Möödunud kuul saabujate hulgas oli enim Nigeeriast ja Eritreast pärit migrante.
Käesoleva aasta jooksul kokku on Itaaliasse jõudnud 159 500 migranti, mis on 13 protsenti rohkem kui aasta tagasi.


authors:
Helsingin Sanomat
Foto
Adrian Dennis Afp Scanpix

description: Soome kaitseministeeriumile peaksid täna laekuma CDd nelja riigi hävituslennukite valmistajalt vastusena ministeeriumi eelmisel kevadel välja kuulutatud hankekonkursile, vahendab Helsingin Sanomat.

title: Soome otsib turvalisi hävitajaid


description: USA uus administratsioon üritab edendada Süüria ja Ukraina olukorra lahendamist, arvas USA Moskva-saadik John Tefft.

title: Tefft: valmistuge Trumpi katseks Ukraina ja Süüria olukorda lahendada

maintext:
«Kui te vaatate USA-Vene või USA-Nõukogude suhteid laias mõttes, näete, et neis valitseb järjekindel poliitiline joon. Meil on tõsised vastuolud Ukrainas ja Süürias ja ka muis küsimustes, kuid arvan, et uus administratsioon üritab edendada neid küsimusi ja leida neile lahendus,» ütles Tefft täna Interfaxile.
«Loodan, et ka Venemaa on selleks valmis,» lisas ta. «Ma ei ütle, et meil tuleb mingi uus algus, kuid tehakse katse lahendada riigi julgeoleku tähtsaimad küsimused.»


description: Inimõigusorganisatsioon Amnesty International süüdistab Itaalia politseid sisserändajate väärkohtlemises.

title: Itaalia politseid süüdistatakse sisserändajate väärkohtlemises

maintext:
Organisatsiooni väitel on Euroopasse pürgivaid inimesi muuhulgas pekstud ja seksuaalselt alandatud ning mõne raskema juhtumi puhul võib kohtlemist liigitada piinamiseks.
Väidetavat väärkohtlemist on muu hulgas esinenud sõrmejälgede võtmisel.


description: NATO endine peasekretär Anders Fogh Rasmussen teatas kõnes, et Euroopa riigid peavad tõstma oma kaitsekulutusi – eriti seisus, kus värskelt presidendiks valitud Donald Trumpi ähvardus tõmmata ära Ameerika väed võib julgustada Vladimir Putinit ja Venemaad.

title: Euroopa peab rohkem kaitsele kulutama -

maintext:
Ramussen sõnas, et on vältimatu: kui ameeriklased tõmbuvad tagasi, võtab Putin ette agressiivsema taktika. Ta kutsus Euroopa riike üles, et need suurendaksid oma kaitsekulutusi nõutud taseme ehk kahe protsendini sisemajanduse kogutoodangust.
«28st liitlasest on meil praegu viis, kes täidavad kahe protsendi kriteeriumi, sealhulgas Ameerika Ühendriigid» lausus Rasmussen. Ühtlasi tegi ta maha mõtte ideetasandil ühtse Euroopa tarbeks uue peakorteri ehitamisest.
«Vajame praegu uusi investeeringuid kaitsevõimekusse, me ei vaja uut peakorterit,» lisas ta. «Selle asemel peaks ehitama uusi lennukeid, selle asemel peaks tõstma oma võimekust jälgimaks, mis maailmas toimub,» ütles Rasmussen.


description: USA juhtroll on hädavajalik uutele julgeolekuohtudele vastu seismisel, ütles NATO peasekretär Jens Stoltenberg ning õnnitles USA presidendiks valitud Donald Trumpi.

title: NATO peasekretär: USA juhtroll on hädavajalik

maintext:
«Seisame silmitsi väljakutseterohke uue julgeolekukeskkonnaga, kuhu kuuluvad hübriidsõda, küberrünnakud ja terrorioht. USA juhtroll on sama oluline kui varem,» lausus Stoltenberg. «Ootan pikisilmi töötamist presidendiks valitud Trumpiga.»
Trump põhjustas valimiskampaania ajal meelehärmi, kui andis mõista, et Washington kõhkleks NATO liitlasele appi tulemisel, kui liitlane pole täitnud oma kohustusi. See asetas küsimärgi alla USA juhitud alliansi pühendumuse ühenduse kollektiivkaitsele.
Stoltenbergil paluti täna seda kommenteerida. «Kõik liitlased tõotasid üksteist kaitsta - see on absoluutne ja tingimusteta,» ütles Stoltenberg. «Need julgeolekugarantiid on olulised Euroopale, kuid ka Ühendriikide jaoks,» lisas ta.
Stoltenberg tuletas meelde, et ainus kord, kui NATO rakendas kollektiivkaitseklauslit, oli pärast 11. septembri rünnakuid Ameerika Ühendriikides.
«Meie allianss on pea 70 aastat toonud kokku Ameerika lähimad sõbrad nii rahus kui ka konfliktides. Tugev NATO on hea Ühendriikidele ja hea Euroopale.»


description: Türgis peeti kinni kolm Tšetšeenias tegutsenud terroristi, ütles Tšetšeenia liider Ramzan Kadõrov ja lisas, et Venemaa taotleb nende väljaandmist.

title: Kadõrov nõuab Türgilt vahistatud tšetšeene

maintext:
«Mahran Saidov, Alsanbek Vadalov ja Tarhan Gazijev. Need nimed on kurikuulsad Venemaal ja kogu maailmas. Need on terroristide liidrid, kes tegutsesid Tšetšeenias,» ütles Kadõrov Türgi presidendile Recep Tayyip Erdoğanile adresseeritud taotluses.
Ta avaldas lootust, et Vene peaprokuratuur saadab «terroristide väljaandmiseks vajalikud dokumendid.
Tema sõnul on usaldusväärseid andmeid, et kõik need isikud on «organiseerinud ja korda saatnud arvukalt terroriakte, tapnud sõdureid, politseinikke ja tsiviilelanikke».
Saidovi, Vadalovi ja Gazijevi Venemaale väljaandmine oleks väga tähtis – et terroristid saaks anda kohtu alla ja nad vastutaksid oma tegude eest, ütles Kadõrov.


description: Kui maha rahuneda ja kuus kuni üheksa kuud oodata, võib avastada, et USAs on võimul suhteliselt tavapärane vabariiklane, rääkis Washingtonis elav ja sealsete protsessidega kursis olev mõjukas USA nõunik Bruce Jackson.

title: Mõjukas vabariiklane Bruce Jackson: Euroopa peaks Trumpi-ärevusest maha rahunema

maintext:
-Millised meeleolud valitsevad Washingtonis pärast Donald Trumpi presidendiks valimist?
Praegu valitseb tavapärane valimisjärgne olukord, kõik koonduvad presidendiks valitu selja taha. See on n-ö mesinädalate periood, sest kulub veel 65 päeva, kuni Trumpist saab tegelikult riigipea. Seejärel läheb veel kaks-kolm kuud aega, et senat kinnitaks ametisse inimesed, kelle president välja pakub. Kuigi üldiselt ei seata kahtluse alla mõtet, et värske president peab saama oma meeskonda valida keda tahab, on üsna ruttu selge, et sellega tema valikuvabadus piirdub. Tavaliselt lähevad presidendi soovid täide vaid personali puudutavates küsimustes, raha ega seadusloome osas mitte.


description: Türgi politsei vahistas neljapäeval riigi peamise kurdimeelse erakonna Demokraatliku Rahvapartei (HDP) kaks juhtivliiget, teatasid meediakanalid.

title: Türgi politsei vahistas terrorismikahtlusega kaks opositsiooniliidrit

maintext:
Telekanali NTV ja ajalehe Hurriyet andmetel vahistati Selahattin Demirtas oma Diyarbakiris asuvas kodus ja Figen Yuksekdag Ankaras seoses käimasoleva terrorismiuurimisega.
Türgi opositsiooniline ajaleht Cumhüriyet teatas teisipäeval pärast oma peatoimetaja ja vähemalt 12 toimetuse liikme kinnipidamist, et ei kavatse võimude survele järele anda.
"Me ei anna järele!" kinnitas Türgi ühe vanema ajalehe teisipäevane number, milles kahe vahistatud autori veerud olid jäetud tühjaks.
Istanbuli prokuratuuri teatel peeti ajakirjanikud kinni seoses uurimisega, mis kahtlustav vasakpoolset ilmalikku ajalehte Fethullah Güleni liikumise ja Kurdistani Töölispartei (PKK) toetamises. Ajaleht eitab süüdistusi.
USA ja Euroopa Liit on ajakirjanike vahistamise karmilt hukka mõistnud.
Türgis on vahistatud üle 35 000 inimese, keda kahtlustatakse sidemetes Güleniga, keda võimud süüdistavad juulikuise riigipöördekatse korraldamises.
Ankara on teatanud ka 15 kurdimeelse ja muu meediaväljaande sulgemisest.
Euroopa Nõukogu hoiatas nädalavahetusel Türgit surmanuhtluse taastamise eest ajal, mil Ankara hoogustas taas väidetavalt juulikuise riigipöördekatsega seotud inimeste vallandamist ja vahistamist.
"Surmanuhtluse rakendamine ei ole kooskõlas Euroopa Nõukogu liikmesusega," ütles 47-liikmeline organisatsioon, kuhu kuulub ka Türgi.
Türgi president Recep Tayyip Erdoğan ütles laupäeval, et tema valitsus palub parlamendil kaaluda surmanuhtluse taaskehtestamist. Erdoğan ei täpsustanud, millal ettepanek parlamendile tehakse, kuid avaldas lootust, et see võtakse vastu ning ta saab selle ka kinnitada.
Türgi loobus surmanuhtlusest 2004. aastal, püüdes liikuda edasi Euroopa Liiduga ühinemise suunas.


authors:
Afp Stt Bns
Mike Blake Reuters Scanpix

description: Briti politsei- ja luureametnikud on saamas senisest laiemad volitused jälgida kodanike internetikäitumist, parlament kiitis sel nädala heaks seaduse, mille kohaselt on võrguoperaatorid näiteks kohustatud säilitama sirvimisajalugu kuni aasta vältel ja võimaldama sellele juurdepääsu kriminaaluurimise tarvis.

title: Briti võimud saavad laiad volitused nuhkimiseks internetis


authors:
The Local Pm
Pa Images Scanpix

description: Norra politsei on algatanud süüasja 51 inimese suhtes, kes olid seotud groteskse riigi ajaloo suurima pedofiiliavõrgustikuga, vahendab The Local.

title: Norra politsei võttis vahele hiiglasliku pedofiiliavõrgustiku

maintext:
Politseioperatsioon nimega «Pime ruum» paljastas hulgaliselt lastevastaseid jubedusi – kokku 150 terabaidi jagu fotosid, videosid ja erinevate internetivõrgustike suhtluslogisid.
«Materjal tõestab igas vanuses laste, nende hulgas ka imikute, ahistamist,» sõnas operatsiooni ülem Hilde Reikrås eilsel pressikonverentsil.
Reikrås tõi ka näiteid ahistamise ulatusest: «Materjali hulgas on muuhulgas kujutisi vahekorrast imikutega, laste kinnisidumisest, laste vahekorrast loomadega ja laste omavahelistest seksuaalvahekordadest.»
Lääne politseiprefektuur vahistas 20 inimest 51 asjaosalisest. 31 inimest on pärit teistest piirkondadest ja nende süüasjad on alles uurimisel. Üks uurimise all viibiv inimene asub välisriigis.
Politsei rõhutas, et operatsioon ei paljastanud mitte ühe, vaid mitu pedofiiliavõrgustikku.
«Meil on tõendeid, et sarnaste huvidega inimesed kohtusid üksteisega nn tumedas veebis, kus said segamatult oma tegevusega jätkata,» sõnas Reikrås. «Nende ringis oli ka mitu heade IT-oskustega inimest. Nad kasutasid oma jälgede peitmiseks krüptimist.»
Reikrås lisas, et kõik asjaosalised olid meessoost. Ühel neist oli rase tüdruksõber ning mees arutas teise asjaosalisega plaane lapse sündides teda seksuaalselt ahistada.
Mõned süüalustest tegid oma väärkohtlemisest ka internetis otseülekandeid ja sooritasid oma laste kallal jõledusi.
Süüdistatavate seas on ka kaks riigiametnikku, üks õpetaja ja jurist.


description: Vabariiklasest Donald Trumpi USA presidendiks saamise teate järelkajana on üle riigi korraldatud hulk meeleavaldusi, paljud ameeriklased keelduvad otsusega leppimast.

title: Üle USA on puhkenud mitmed Trumpi-vastased meeleavaldused

maintext:
Mitmed protestijad arreteeriti New Yorgis, kui nad üritasid mööda pääseda politsei barrikaadist ja sisse murda Trumpi elu-ja ärihoonesse Trump Towerisse, kus tulevane president ka ise resideerib. Trumpi-nimeline margitoode sai rahvamasside kogunemise ja eneseväljenduspunktideks ka mujal Ühendriikides. Chicagos kogunesid temavastased meeleavaldajad samuti Trump Toweri ette, kus karjuti lööklauset: «Pole minu president!».
Oma võidukõnes lubas Trump olla president kõigile ameeriklastele, mis läheb otsesesse vastuollu tema kampaania-aegsete sõnavõttude- väljaütlemistega. Kuigi USA maapiirkonnad hääletasid valdavalt tema poolt, valisid 31 riigi 35 suuremast linnast ennast esindama Trumpi vastaskandidaadi Hillary Clintoni, kirjutatakse Independentis. Meeleavaldusi toimus vähemalt 25 neist.
USA pealinnas ja poliitkeskuses Washington DCs kogunesid massid Trumpi vastavatud Trump Hotelli ette, koguneti ka Valge Maja juurde. Suured protestid toimusid Clintoni-meelsel läänerannikul San Fransiscost Los Angeleseni.
Seattle’is marssisid sajad meeleavaldajad tänavatel, kui tekkis paanika, sest üks tänaval viibinutest avas kaasa võetud relvast tule. Viga sai viis inimest, üks neist on kriitilises seisus. Politsei arvates ei olnud tegu protestil tärganud erimeelsusega, vaid eratüliga ja tulistajat pole siiani leitud.
New Yorgi Trump Tower asub luksustootemarkide nagu Prada, Armani ja Gucci esinduskaupluste vahel Manhattani linnaosas. Eile õhtul (meie aja järgi täna varahommikul) tõmmati neile kõigile ette aknakatted ja tänavatele toodi prügiautod liivaga, politseinikud ja barrikaadid kaitsesid tulevast presidenti tema rahva eest.
Viha on suurendanud asjaolu, et hääletustulemuste alusel osutuks valituks Clinton, kuid valijameeste mandaat läks siiski Trumpile.
Valimiste järelkajas on Trump olnud ebaloomulikult vaikne ning hoidnud avalikkusest eemale. Kahe kuu pärast antakse võim riigis temale üle.


description: Saksa välisminister kutsus töna seoses kahe kurdi parteijuhi ning veel 11 parlamendiliikme kinnipidamisega välja Türgi suursaadiku Saksamaal.

title: Saksamaa kutsus vaibale Türgi saadiku

maintext:
Saksa välisministeeriumi teatel hoiatas välisminister Frank-Walter Steinmeier suursaadikut, et terrorismivastast võitlust ei tohi kasutada ettekäändena opositsiooni mahasurumiseks.
Ministeeriumi allika teatel on Ankaral on küll õigus terroriohule vastu astuda, kuid see ei saa olla opositsiooni suukorvistamise ja trellide taha saatmise õigustuseks.
Türgi ja Saksamaa suhted on pinevad ka seoses 15. juuli putšikatsega Türgis. Ankara on Saksamaale ette heitnud 15. juuli putšikatsega seotud terroristide varjamist. «Teid (Saksamaad) mäletatakse ajaloos terrorismi võõrustajatena,» sõnas Türgi president Recep Tayyip Erdoğan eilses kõnes.
Selahattin Demirtaş ja Figen Yüksekdağ. Foto: SCANPIX
Kurdid: see on demokraatia lõpp
Kurdimeelse Rahvademokraatliku Partei (HDP) 11 parlamendiliikme, nende seas erakonna kahe esimehe Selahattin Demirtaşi ja Figen Yüksekdaği kinnipidamine tähistab Türgi demokraatia lõppu, ütles erakond täna.
«Nende meetmete eesmärk on parlamendi suuruselt kolmas partei kinni panna. See ei ole must päev üksnes meie parteile, vaid kogu Türgile ja piirkonnale, sest see tähendab Türgi demokraatia lõppu,» ütles HDP avalduses, lisas, et erakond ei allu diktatuuripoliitikale.
Internet oli blokeeritud
Uudisteagentuuri AFP teatel muutus Türgi sotsiaalmeedia täna hommikul pärast juhtiva kurdimeelse poliitiku kinnipidamist raskesti ligipääsetavaks. Sõnumisaatmisteenus WhatsApp ei toiminud ning kasutajad teatasid probleemidest ka Twitteri, Facebooki, YouTube'i ja teiste saitide kättesaadavuses.
Mitmete allikate teatel on selle taga võimud. Peaminister Binali Yıldırım ei kinnitanud küll otseselt interneti blokeerimist, kuid tunnistas, et aegajalt võidakse julgeolekukaalutlustel niisuguseid meetmeid kasutada.


description: Euroopa Liidu välisministrid jõudsid pühapäeval üksmeelele, et neil tuleb jääda äraootavale seisukohale, et näha, milliseid samme USA presidendiks valitud Donald Tusk ja tema meeskond lähikuudel astuvad, ning teha tööd Euroopa rolli tugevdamiseks maailma asjades, kuni transatlantiliste suhete tulevik selgineb.

title: ELi välisministrid jäävad Trumpi suhtes äraootavale seisukohale

maintext:
Brüsselis mitteametlikul õhtusöögil kohtunud ministrid rõhutasid USA valijate valiku austamise tähtsust ning vajadust luua kontaktid Trumpi üleminekumeeskonnaga.
«Meil tuleb vaadata, millistele positsioonidele (USA) uus administratsioon lähikuudel asub,» ütles Belgia välisminister Didier Reynders pärast ELi ministrite kohtumise lõppu, märkides, et praegu tuleb arutada seda, kuidas Euroopa Liit saaks oma häält maailmas paremini kuuldavaks teha.
Reynders eitas, et tegemist oli ministrite erakorralise kohtumisega.
«Oleks kummaline rääkida kogu maailmas Ameerika valimistest, aga mitte (ELi) välisministrite vahel,» sõnas ta.
Itaalia välisminister Paolo Gentiloni märkis omakorda, et Trump astub ametisse alles 20. jaanuaril ning Euroopal on seni piisavalt teisi teemasid nagu põgenikekriis ja majandusküsimused.
«Euroopa peaks hoolitsema oma probleemide eest ning mitte muretsema selle üle, mis on juhtumas Atlandi teisel kaldal,» sõnas ta.
ELi välisministrid kohtuvad esmaspäeval ametlikult, et arutada jahenenud suhteid Türgiga, konflikte Süürias ja Liibüas ning kaitsekoostööd NATOga.


description: Krimmis sabotaaži kahtlusega kinnipeetud Aleksei Bessarabov ja Dmitri Štõblikov tunnistasid üles, et on Ukraina sõjaväeluure kaadriohvitserid, on näha Venemaa julgeolekuteenistuse (FSB) levitatud ülekuulamise videosalvestuselt.

title: Krimmis tabatud isikud tunnistasid end Ukraina sõjaväelasteks -

maintext:
Bessarabaov lausus ülekuulamisel, et on Ukraina kaitseministeeriumi sõjaväelane.
«Pärast sõjakooli lõpetamist olen teeninud Ukraina laevastiku teabeanalüüsi osakonna referendi ja vanemreferendina Odessas. Seejärel Ukraina laevastiku eriluure osakonna ohvitserina,» rääkis Bessarabov. «2008. aastast olen Ukraina sõjaväeluure 14. osakonna tegevoperatiivreservi ohvitser, auastmelt polkovnik,» lausus ta.
Štõblikov ütles ülekuulamisel, et on Ukraina kaitseministeeriumi teenistuses 1992. aastast. Tema sõnutsi teenib ta Ukraina kaitseministeeriumi luure peavalitsuses alates sellest, kui astus 1998. aastal Ukraina sõjaväeakadeemia sõjalis-diplomaatilisse instituuti.
Ukraina sõjaväeluures täitis ta Sevastopolis mereluurekeskuse rühma operatiivpeavalitsuse juhi abi, samuti peavalitsuse juhi vanemabi ja asetäitja ülesandeid. Štõblikovi sõnul on ta auastmelt polkovnik ja töötab Ukraina sõjaväeluure operatiivpeavalitsuses.
FSB teatas väidetavast Ukraina diversandirühma kinnipidamisest 10. novembril.


authors:
Afp Bns Pm
Reuters Scanpix

description: Buckinghami palees plaanitakse alustada 369 miljoni naelast ehk umbes 431 miljonit eurot väärt remonditöid, mille käigus vahetatakse välja lekkivad torud ja vana juhtmestik, selgub esitletud valitsuse plaanist.

title: Buckinghami palees plaanitakse 369 miljoni naelast remonti


description: Ameerika Ühendriikides Iowa osariigis lasti täna öösel tööautodes maha kaks politseiniku, tapja viibib vabaduses.

title: Iowas tapeti varitsuse käigus kaks politseinikku, tapja on endiselt vabaduses

maintext:
«Ei paista olevat märki sellest, et kordnikud omavahel suhelnud oleks, ega sellest, et see argpüks, kes nad teenistusautodes maha lasi, oleks kuidagi nendega kontakti võtnud,» sõnas Des Moines`i politseiseersant Paul Parizek varahommikusel uudistekonverentsil.
«Kõigi asitõendite järgi tundub, et neid korrakaitsjaid varitseti,» lisas Parizek.
Esimene korrakaitsja leiti surnuna Des Moines`i Urbandale`i piirkonnast kohaliku aja järgi kell 01:06. Teine leiti 20 minuti pärast surnuna mõne kvartali kaugusel, vahendab BBC.
Mõlemad politseinikud istusid rünnaku hetkel oma teenistusautodes. Rünnaku motiiv ei ole selge.
«Keegi tulistab politseinike pihta. Me loodame ta leida enne, kui keegi veel viga saab. Me kindlasti ei soovi, et keegi linnaelanikest kannatada saaks, kuid meie korrakaitsjatele on hetkel reaalne oht ja me oleme oma patrullivate kordnike isikkoosseisu kahekordistanud,» ütles Parizek.
Kõik Urbandale`i koolid jäävad tänaseks suletuks.


authors:
Bbc Pm
Foto
Evan Vucci Ap

description: Briti euroskeptik Nigel Farage teatas, et Briti valitsus asetab oma isikliku ebasümpaatia riiklikest huvidest ettepoole, kui peaminister Theresa May oli teatanud, et USA suursaadiku koht pole vaba.

title: Trumpi toetust nautiv Farage ründas Briti valitsust

maintext:
Nimelt oli USA presidendiks valitud Donald Trump varem Twitteris säutsunud, et Farage oleks just selleks ametipostiks sobiv inimene ja paljud inimesed sooviksid teda USA suursaadikuna näha.
Briti iseseisvuspartei (UKIP) pikaaegne juht Farage oli esimene Briti poliitik, kes pärast Trumpi valimisvõitu tollega kohtus. Nüüd teatas Farage, et Briti võimud peavad sellega leppima, et maailm on muutunud ja tal on selleks hea positsioon, et riiki omalt poolt aidata.
«Need, kes on Trumpi avalikult ahistanud, teesklevad nüüd, et on ta sõbrad. Tegemist on karjääripoliitikutega selle kõige hullemas kehastuses ning nüüd jääb see rahvuslike huvide kaitsmisel jalgu,» kirjutas Farage USA portaalis Breibart News, mida on süüdistatud rassistlike, ksenofoobsete ja antisemiitlike hoiakute levitamises.
Breitbart Newsi endine juht Stephen Bannon töötab nüüd Trumpi meeskonnas peastrateegina.


description: Lõuna-Korea president Park Geun-hye võttis reedehommikuses telepöördumises vastutuse seoses korruptsiooniskandaaliga ja nõustus ühtlasi prokuratuuri ülekuulamisega, et kõik üksikasjad avalikkuse ette tuua.

title: Lõuna-Korea president võttis vastutuse seoses korruptsiooniskandaaliga

maintext:
"See kõik oli minu süü ja põhjustatud minu hooletusest. Ma ei anna endale seda andeks ja mul on öösel raske magada," tunnistas president.
Lõuna-Korea kohus kinnitas neljapäeval presidendi kauaaegse sõbra Choi Soon-sili vahistamisorderi, teda süüdistatakse valitsuse varjatud kontrollimises ja surve avaldamises suurfirmadele, et need annetaksid miljoneid dollareid kahele tema kontrollitud sihtasutusele.
"Kui see on vajalik, siis ma olen valmis siiralt vastama kõigile prokuratuuri uurijate küsimustele," kinnitas president.
Põhiseadus annab ametisolevale presidendile puutumatuse kriminaaluurimiste eest.
Süüdistused on tõuganud Lõuna-Korea viimaste aastate suurimasse poliitilisse kaosesse.
Hiljuti korraldatud arvamusuuringu tulemused näitasid, et Parkiga on rahul ainult üheksa protsenti korealastest.


description: USA presidendiks valitud Donald Trumpi ütlus, et Ühendriigid võivad taanduda NATO alusleppega võetud kohustustest ei ole tõsine, kuna see lepe on Ameerikale ja tema liitlastele nii siduv ja tähtis, et ükski president "ei julge" seda muuta, ütles NATO sõjalise komitee juht kolmapäeval.

title: NATO sõjalise komitee juht: Trumpi ütlused alliansi kohta pole tõsised


description: Koalitsiooniväed pole tegelikult veel Mosulit – viimast terrorirühmitise Islamiriik (ISIS) käes olevat suuremat Iraagi linna –  vallutama asunud, seni on olnud tegu vaid partisanisõja eelmänguga.

title: Kommentaar: Mis Mosuliga tegelikult toimub?


description: USA president Barack Obama ütles eile, et Donald Trump saab ametisse astudes kiiresti kainestava äratuse osaliseks ja peab uute ülesannetega silmitsi seistes oma temperamenti talitsema, vahendab Reuters.

title: Obama: Trump saab ametisse astudes äratuse osaliseks

maintext:
Valge Maja pressikonverentsil sõnas Obama, et Trump ei pruugi olla nii terava keelega, kui ta end kampaania jooksul näitas.
Hoolikalt sõnu valides andis Obama mantlipärijale nõu eelseisvaks perioodiks: «Sellel ametil on kalduvus inimesi üles äratada. Need vaated, mis reaalsusega ei klapi – ta leiab üsna peagi, et tal tuleb ennast kohandada.»
Trump ja Obama kohtusid eelmisel nädalal Valges Majas, et arutada ameti üleandmist. Obama sõnas eile, et Trump on ametisse astudes tõenäoliselt pragmaatiline ega lähene riigi probleemidele ideoloogilisest perspektiivist.
«Tema iseloomu juures on teatud omadusi, mis ei ole talle kasulikud ning ta peaks neid muutma,» arvas Obama. «Kui sa oled kandidaat ja ütled midagi, mis ei ole täpne või on vastuoluline, siis on sellel vähem mõju, kui Ameerika Ühendriikide presidendi sõnadel. Kõik maailmas panevad seda tähele. Turud muutuvad.»


description: USAs valgenahaliste ülemvõimu propageeriv rühmitus Ku Klux Klan teatas, et neil on hea meel oma mehe, vabariiklase Donald Trumpi võidu üle ja nad tähistavad seda Põhja-Carolinas paraadiga.

title: Ku Klux Klan tähistab "oma mehe" Trumpi võitu

maintext:
Demokraat Hillary Clinton sai PõhjaCarolinas lüüa, sest sealsed hääled läksid enamjaolt Donald Trumpile, edastab The Independent.
Põhja-Carolinas, kus KU Klux Klan pikka ega tegutsenud on, tuleb rassivihavaenu ja paremäärmuslikke rünnakuid aina sagedamini ette ning tumedanahaliste elu on seal keeruliseks muutunud.
Peakorteriga Pelhamis asuva Ku Klux Klani allorganisatsiooni Loyal White Knights teatel tahavad nad Trumpi auks 3. detsembril paraadi korraldada, samas ei olnud teates märgitud toimumiskohta ja kellaaega.
Teates oli tekst «Victory Klavalkade Klan Parade» ja juures Donald Trumpi foto. Veel oli kommentaar, et Trump valgenahalisena on nende liider, kes neid ühendab ja nende eest seisab.
Ku Klux Klani endise juhi David Duke’i teatel andsid nad oma panuse sellesse, et Trumpis saaks uus USA president ja seda ei tohi alahinnata.
Neonatside teatel on nüüd nende tund tulnud, sest Valgesse Majja jõuab nende «kindral» ja «keiser».
«Meie suur juht on saanud kõige kõrgema positsiooni. Meie olime need, kes ta sinna aitasid ja nüüd on valge rass mängus tagasi. Oleme võidu teel ja me oleme peatamatud,» teatas paremäärmuslane Andrew Anglin.
Septembris teatas George Washingtoni ülikool, et nende uuringu kohaselt kasutavad paremäärmuslased ja neonatsid aina enam sotsiaalmeediat, et oma ideid edastada ja vaenu õhutada.
Analüüsi kohaselt on USAs ajavahemikul 2012 – 2016 neonatside ja paremäärmuslaste arv kasvanud.
Demokraadist presidendikandidaat Hillary Clinton kritiseeris kampaania ajal Trumpi mitmel korral, et tema vihakõned teatud gruppide aadressil on vesi paremäärmuslaste veskile.
Poliitikaanalüütikute arvates kasvavad pärast Trumpi presidendiametisse astumist veelgi rassilised kokkupõrked ja viha õhutamine, kuna paremäärmuslased tunnevad end kindlana, kuna «nende oma mees» on kõige kõrgemal kohal.


authors:
The Local Pm
Sipa Scanpix

description: Vaesus on Prantsusmaal tõusuteel, teatas sel nädalal heategevusorganisatsioon Secours Catholique.

title: Raport: prantslased on vaesumas


description: Hispaania peaminister Mariano Rajoy moodustas neljapäeval vähemusvalitsuse, mis jätkab vaidlusaluseid majandusreforme ja tugevdab riigi sidemeid Euroopa Liiduga.

title: Hispaania peaminister Rajoy moodustas vähemusvalitsuse


description: Ühendriikide vabariiklaste presidendikandidaat Donald Trump toimetati laupäeval USA Salateenistuse (United States Secret Service) agentide poolt ajutiselt minema Renos korraldatud kampaaniaürituselt, teatas kohalik meedia.

title: Video: ihukaitse viis Trumpi kampaaniaürituselt ajutiselt minema

maintext:
"Keegi ei öelnud, et see saab lihtne olema, kuid meid ei õnnestu peatada. Ma tahan turvateenistust tänada. Neid ei tunnustata piisavalt. Nad on hämmastavad inimesed," ütles mõned minutid hiljem toetajate ette lavale naasnud Trump.
Enne Trumpi äraviimist tekkis publiku seas rüselemine ja kostus kära. Telepildis võis näha meest, kelle korrakaitsjad maha surusid ja läbi otsisid. Seejärel viidi mees minema ja Trump naasis kõnet jätkama.
"Ma tahan veelkord tänada salateenistust ja Reno korrakaitsjaid kiire ja professionaalse tegutsemise eest," kiitis Trump.
Hiljem teatas meedia, et kahtlustatavalt mehelt relva ei leitud ja föderaalagendid lasid ta juba vabaks.
USA presidendivalimised toimuvad järgmisel teisipäeval.
Viimaste arvamusuuringute kohaselt juhib USA demokraatide presidendikandidaat Hillary Clinton napilt vabariiklasest rivaali Trumpi ees.
Uudistekanali Fox küsitluses on Clintoni edumaa Trumpi ees kaks protsendipunkti, kuid see jääb lubatud veamäära sisse. BBC küsitluse tulemuste põhjal juhtis Clinton samuti kahe protsendipunktiga. Erinevate küsitluste tulemusi koguv ja analüüsiv Real Clear Politics andis vaheks 1,6 protsendipunkti.
Clintoni edumaa on paari nädalaga vähenenud nelja protsendipunkti võrra.
USA presidendivalimised toimuvad järgmisel teisipäeval.
Vaata vahejuhtumit allpoolasuvast videost.


authors:
Reuters Pm
Reuters Scanpix

description: Politsei kasutas pisargaasi kokkupõrgetes Põhja-Dakota õlijuhtme vastu protestijate vastu, kes väidavad, et õlijuhtme ehitamine ohustab piirkonna puhta vee varusid ja on vastuolus sealsete indiaanihõimude pühapaikade kasutusega, kirjutab Reuters.

title: Kokkupõrked politsei ja Põhja-Dakota protestijate vahel jätkuvad

maintext:
Umbes 400 meeleavaldajat üritas pääseda mööda korrakaitsjatest, et ületada Backwateri silda, mis on oktoobrist alates olnud suletud. Intsidendi käigus vahistati üks inimene ja politsei oli sunnitud kasutama meeleavaldajate vastu pisargaasi.
Korrakaitsjad kirjeldasid Mortoni maakonnas valitsevat olukorda kui jätkuvat mässu ja sõnasid, et meeleavaldajate käitumine on kohati väga agressiivne.
Aktivistid on teatanud aga, et politsei on kasutanud külmast ilmast hoolimata meeleavaldajate vastu veekahureid ja kummikuule, mis on protestijatele vigastusi tekitanud.
Politsei neid avaldusi ei kinnitanud, kuid edastas, et meeleavaldajad on pildunud kordnikke kivide ja põlevate puurontidega.
Põhja-Dakotast Illinoisi kavandatava 1885 kilomeetri pikkuse õlijuhtme ehitamine peatati septembris, et võimud saaksid uurida lubade vastavust. Kava kohaselt peaks õlijuhe kulgema Oahe järve alt, mis on riiklikus valduses veereservuaar ja riivama Rock Sioux` indiaanireservaati.
Standing Rocki hõim ja keskkonnaaktivistid on öelnud, et projekt on ohuks piirkonna veevarudele ja hõimu pühapaikadele.


description: Itaalias Firenzes toimunud valitsusvastasel meeleavaldusel läksid eile kähmlema protestijad ja neid valvanud märulipolitseinikud.

title: Video: Itaalia meeleavaldajad kaklesid politseiga

maintext:
Tegemist oli esimese vägivallapuhanguga meeleavaldustel peaminister Matteo Renzi vastu. Protestijad üritasid jõuda Firenze kesklinna, kus minister pidi kõne pidama. Kaadritelt on näha, kuidas meelevaldajad loopisid korrakaitsjaid tossupommide, kivide ja paugutitega. Itaalia meedia andmeil sai üks politseinik jalast vigastada.
Firenze linnapea Dario Nardella mõistis vägivalla hukka. «Ütelda «ei» on legitiimne, Firenze hävitamine aga vastuvõetamatu,» ütles ta.
Peaminister Renzit ootab 4. detsembril ees referendum, millega ta plaanib vähendada Senati ja kohalike keskuste võimu. Uuringud näitavad aga, et ta võib rahvahääletuse kaotada. Põrumise korral on Renzi lubanud tagasi astuda.
Vaata videost, kuidas olukord Firenzes väljus kontrolli alt.


authors:
Mcclatchydc Pm
Reuters Scanpix

description: USA esindajatekoja endine spiiker Newt Gingrich teatas eile, et temast ei saa USA presidendiks valitud Donald Trumpi valitsuse liiget, vahendab McClathyDC.

title: Eestit alandanud Gingrich jääb Trumpi valitsusest välja

maintext:
Arvati, et Gingrich, kes avaldas hiljuti arvamust, et Eesti on Peterburi äärelinn ja mitte väärt tuumakonflikti Venemaaga, saab Trumpi valitsuses endale kaitse-, sotsiaal-, tervise- või välisministri koha.
Eile tegi 73-aastane Gingrich aga McClatchyle antud intervjuuga lõpu spekulatsioonidele, sõnades, et valitsuse liiget temast ei saa ning ta kavatseb keskenduda strateegilisele planeerimisele. Ta ei täpsustanud, kas otsus valitsusest välja jääda oli tema või Trumpi tehtud. Trumpi meeskond teadet ei kommenteerinud.


description: Saksa Liitvabariigi president Joachim Gauck lubas kohtumisel Kersti Kaljulaidiga kaitsta Eestit igasuguse Venemaalt tuleneva ohu eest, vahendab Reuters.

title: Gauck: Saksamaa kaitseb Eestit ka pärast Trumpi võitu

maintext:
«Me teeme oma partneritega koostööd ja kaitseme neid sõja ja konfliktide, selhulgas Venemaa võimalike ambitsioonide eest,» sõnas Gauck Kersti Kaljulaidile kohtumisel Berliinis. «Me lubame kindlustada julgeoleku Läänemerel.»
«Saksamaa on meie üks lähedasemaid partnereid Euroopa Liidus ja NATO-s ning kahepoolselt nii majanduse, digikoostöö, hariduse, teaduse kui ka kultuuri vallas,» ütles president Kaljulaid pärast kohtumist.
Eesti riigipea märkis, et Eesti ja Saksamaa kahepoolsed suhted on väga head ja järjepidevad ning riike iseloomustab ühine arusaam muutunud julgeolekuolukorrast. «Kaitsealases koostöös on meil aastate jooksul kujunenud väga laiapõhjaline koostöö. Saksamaa on konkurentsitult üks meie aktiivsemaid Euroopa liitlasi regiooni julgeoleku tagamisel, panustades pidevalt Balti õhuturbesse,» ütles Kaljulaid.
Venemaa samm Krimmi poolsaare annekteerimisel 2014. aastal on teinud murelikuks Eesti ja teised Balti riigid Moskva võimalike huvide suhtes taastada kontroll ka teiste endiste Nõukogude Liidu riikide üle.
Donald Trumpi saamine järgmiseks Ameerika Ühendriikide presidendiks on ebakindlust veelgi suurendanud. Ärimagnaadist president on teinud avaldusi NATO kaitsekohustustest keeldumise osas ja väljendanud Venemaa suunal positiivset suhtumist.
Balti riigid on NATOst aga eriti sõltuvad õhuturbe valdkonnas. Järgmisel aastal paigutatakse Venemaa suunalise heidutuse eesmärgil igasse Balti riiki lisaks üks alliansi sõjaväebaas.


description: Venemaal on HIV-positiivsena registreeritud üle 800 000 inimese, ütles aidsiennetuskeskuse juhataja Vadim Pokrovski.

title: Ekspert: Venemaal võib olla 1,3 miljonit HIV-positiivset

maintext:
«Nakatununa on registreeritud praegu ühtekokku 836 000 inimest. Kõigil neil on ametlik diagnoos,» lausus Pokrovski usutluses telekanalile Rossija 24.
Tema sõnul on aga veel umbes 500 000 HIV-positiivset, kes ei ole kontrollis käinud. See tähendab, et kokku võib Venemaal elada umbes 1,3 miljonit HIV-positiivset.
«Ainuüksi eelmise aasta jooksul registreeriti 100 000 uut juhtumit,» ütles Pokrovski ja lisas, et sama suurt arvu on oodata selle aasta lõpuks.


description: Donald Trumpi valimiskampaania üks põhilubadusi oli karmistada USA immigratsioonipoliitikat. Nüüd teatas tulevane USA president oma esimeses teleintervjuus pärast valimisvõitu, et võimule saades kavatseb ta viivitamatult riigist välja saata kaks kuni kolm miljonit illegaalset immigranti.

title: Trump kavatseb vähemalt kaks miljonit immigranti USAst välja saata

maintext:
Erinevalt USA eelmisest vabariiklasest presidendist George W. Bushist ei ole Donald Trump idioot, ütles Prantsuse näitleja Gerard Depardieu täna antud intervjuus.
Kadri Veermäe: Trumpi pelgamine pole rumal samm
Ettevaatlik positiivsus Donald Trumpi varsti algava ametiaja suhtes on kena ja normaalne, kuid see ei tohiks jõuda «vaatame-ootame-mõtleme» vaakumisse, kus sündmused meie ümber rulluvad lahti ning meie arvame, et oleks võinud veel halvemini minna, kirjutab välistoimetuse ajakirjanik Kadri Veermäe.


title: Ihukaitse viis Trumpi kampaaniaürituselt ajutiselt minema

maintext:
"Keegi ei öelnud, et see saab lihtne olema, kuid meid ei õnnestu peatada. Ma tahan turvateenistust tänada. Neid ei tunnustata piisavalt. Nad on hämmastavad inimesed," ütles mõned minutid hiljem toetajate ette lavale naasnud Trump.
Enne Trumpi äraviimist tekkis publiku seas rüselemine ja kostus kära. Telepildis võis näha meest, kelle korrakaitsjad maha surusid ja läbi otsisid. Seejärel viidi mees minema ja Trump naasis kõnet jätkama.
"Ma tahan veelkord tänada salateenistust ja Reno korrakaitsjaid kiire ja professionaalse tegutsemise eest," kiitis Trump.
Hiljem teatas meedia, et kahtlustatavalt mehelt relva ei leitud ja föderaalagendid lasid ta juba vabaks.
USA presidendivalimised toimuvad järgmisel teisipäeval.
Viimaste arvamusuuringute kohaselt juhib USA demokraatide presidendikandidaat Hillary Clinton napilt vabariiklasest rivaali Trumpi ees.
Uudistekanali Fox küsitluses on Clintoni edumaa Trumpi ees kaks protsendipunkti, kuid see jääb lubatud veamäära sisse. BBC küsitluse tulemuste põhjal juhtis Clinton samuti kahe protsendipunktiga. Erinevate küsitluste tulemusi koguv ja analüüsiv Real Clear Politics andis vaheks 1,6 protsendipunkti.
Clintoni edumaa on paari nädalaga vähenenud nelja protsendipunkti võrra.
USA presidendivalimised toimuvad järgmisel teisipäeval.


authors:
Afp Bns
Pacific Press Sipa Usa Scanpix

description: Euroopa Liidu riigid peavad tugevdama luurealast koostööd, et tulla toime Iraagist ja Süüriast naasvatest pühasõdalastest lähtuva ohuga, ütles täna Belgia välisminister Didier Reynders.

title: Belgia välisminister: Pühasõdalased naasevad Euroopasse


description: Täna toimuvad USAs presidendivalimised, kus selgub, kas võidab demokraat Hillary Clinton või vabariiklane Donald Trump.

title: POSTIMEES USAs. Valimishommikune Philadelphia: "Trumpi võit ajaks nutma"

maintext:
Postimees käis täna varahommikul Philadelphia valimisjaoskondades. Pole saladus, et siinsed hääletajad eelistavad Clintonit, kuid miks ja mida nad Trumpi võidu puhul teeksid, selgub videost.
Hääletama minejaid tundub olevat rekordiliselt palju, sest valimisjaoskonda ees looklevad pikad järjekorrad.


description: Türgi võimud vahistasid täna opositsioonilise päevalehe Cumhuriyet juhatuse esimehe, eelmisel nädalal vahistati üheksa ajalehe toimetuse liiget, teatas ajaleht.

title: Türgi võimud vahistasid opositsioonilise päevalehe juhi

maintext:
Cumhuriyet teatas, et Akın Atalay võeti Istanbuli lennujaamas vahi alla pärast Saksamaalt naasmist.
Nädalavahetusel võtsid Türgi võimud kohtuistungi eel vahi alla üheksa Cumhuriyeti toimetuse liiget, teiste seas lehe peatoimetaja. Ajalehe endine peatoimetaja Can Dündar põgenes aasta algul Saksamaale ja vaidlustas talle riigisaladuste avaldamise eest mõistetud ligi kuueaastase vanglakaristuse.
Leht on viimastel aastatel võtnud kriitiliselt vaatluse alla president Recep Tayyip Erdoğani islamijuurtega Õigluse ja Arengu Partei (AKP).
Atalay vahistamist nimetati osaks terrorijuurdlusest ning politseiauto ootas teda otse lennukitrapi ees.
Erdoğani valitsus on asunud 15. juuli nurjunud riigipöörde järel represseerima putšikatse korraldamises süüdistatud Fethullah Güleni väidetavate toetajate vahistamise ettekäändel opositsiooni ja meediat.
Kinni on peetud umbkaudu 35 000 inimest ning kümned tuhanded - seal hulgas sõjaväelased, kohtunikud, õpetajad, tsiviilteenistujad ja ajakirjanikud - on koha kaotanud.
Eelmisel nädalal vahistati terrorismis süüdistatuna üheksa kurdimeelse opositsioonierakonna Rahvademokraatliku Partei (HDP) liiget, teiste hulgas kaks parteijuhti.


description: USA Minnesota osariigis valiti teisipäeval seadusandjaks esimene Somaalia taustaga moslemist naine, 33-aastane Ilhan Omar.

title: Minnesota valis esimese Somaalia taustaga naisseadusandja

maintext:
Hidžabi kandva endise põgeniku Omari võit USA osariigis, kus suure hulga Somaalia põgenike assimileerumine on olnud oluline valimisteema, on märkimisväärne.
USA presidendivalimised võitnud Donald Trump sarjas ja ähvardas valimiskampaania ajal moslemitest migrante ja põgenikke.
"Kuigi tema sõnum oli mõeldud toimima hirmutamisena tagamaks, et me ei hääleta, et me ei näeks end osana Ameerika süsteemist, siis oli sellel hoopis vastupidine efekt," ütles Omar AFP-le Trumpi kohta.
Trump kaotas Minnesotas oma demokraadist rivaalile Hillary Clintonile kahe protsendipunktiga - 45-47.
Ligi kolmandik kõigist Somaalia põgenikest USA-s elab Minnesotas. Viimastel, 2010. aasta andmetel on neid umbes 25 000.
Omar annab ametivande 3. jaanuaril. Ta nimetas oma prioriteetidena kriminaalkohtu reformi ja haridusele ligipääsu parandamist.


description: Vahemerelt toodi laupäeval kaldale 2200 sisserändajat ja Liibüa rannikuvetest leiti kümne inimese laibad, teatas Itaalia piirivalve.

title: Vahemerelt toodi kaldale 2200 sisserändajat

maintext:
Sel aastal on katsel üle Vahemere Euroopasse pääseda surma saanud vähemalt 3800 migranti, tegi ÜRO täna teatavaks kõigi aegade suurima ohvrite arvu sel teekonnal.
Kreeka põhjaosas peeti täna kinni 214 Süüria põgenikku, kes olid ületanud Türgi-Kreeka piiri markeeriva jõe.
Vahemerel päästeti ühe ööpäeva jooksul üle 6000 põgeniku
Itaalia rannavalve päästis viimase ööpäeva jooksul Vahemerel rohkem kui 6000 põgenikku, kes üritasid 40 kipaka ja vett mittepidava paadi abil jõuda Liibüast Itaaliasse.


authors:
Ap Bns
Leo Correa Ap Scanpix

description: Brasiilias Rio de Janeiros kukkus eile alla sõjaväekopter, neli sõjaväelast sai surma, vahendas uudisteportaal G1.

title: Rios kukkus alla Brasiilia sõjaväekopter, hukkus neli sõdurit


description: Üheksas USA osariigis hääletatakse järgmisel teisipäeval lisaks presidendivalimistele ka marihuaana legaliseerimise üle.

title: Üheksas USA osariigis hääletatakse marihuaana legaliseerimise üle

maintext:
Ühendriikide valijad otsustavad, kas järgmiseks presidendiks saab demokraat Hillary Clinton või vabariiklane Donald Trump, aga osa neist saab kaasa rääkida ka küsimuses, kas marihuaana kasvatamine, tootmine, müük ja kasutamine on nende koduosariigis edaspidi lubatud.
Californias, Arizonas, Maine'is, Massachusettsis ja Nevadas pannakse hääletusele marihuaana legaliseerimine lõõgastaval eesmärgil. Neljas osariigis ja Washingtonis on see juba lubatud.
Arkansas', Florida ja Põhja-Dakota elanikud hääletavad kanepi legaliseerimise üle raviotstarbel. Montanas otsustatakse, kas muuta marihuaana meditsiinis kasutamise tingimused paindlikumaks.
Marihuaana on endiselt Ühendriikide populaarseim ebaseaduslik uimasti ja 57 protsenti ameeriklastest pooldab selle legaliseerimist.


description: USA vabariiklaste presidendikandidaat Donald Trump sai vajaliku arvu valijameeste hääli, et temast saaks järgmine USA president, kuid samas on USAs palju neid, kes ei soovi ärimehest Trumpi presidendiks.

title: Pildid ja video: Seattle’i Trumpi-vastasel meeleavaldusel leidis aset tulistamine

maintext:
Üle USA lahvatasid pärast tulemuste teatavaks tegemist meeleavaldused, kaasa arvatud Washingtoni osariigis Seattle’is, kus toimus tulistamisintsident, milles sai mitu inimest vigastada, edastab Huffington Post.
Reutersi teatel avas relvastatud isik tule eile õhtul kohaliku aja järgi pärast sõnavahetust. Viis inimest sai haavata, ühe haavata saanu seisund on kriitiline.
Seattle’i politsei esindaja Robert Merneri teatel tõenäoliselt ei olnud tulistamise taga Trumpi vastasus, vaid isiklik arveteklaarimine.
«Protestil osalenute vahel toimus sõnavahetus, üks isikutest tegi nagu lahkuks, kuid haaras siis relva ja tulistas rahvamassi,» teatas politseinik.
Politsei teatel põgenes relvastatud mees sündmuskohalt ja teda ei oldud tabatud ka rohkem kui üks tund pärast juhtunut.
Parameedikud toimetasid kõige enam vigastada saanud mehe Seattle’i Harborview haiglasse, arstide teatel on ta seisund kriitiline.
Ülejäänud neli haavata saanut on üks naine ja kolm meest, kelle jalavigastused ei ole eluohtlikud.
Politsei ja päästeteenistus jõudis sündmuspaika vähem kui ühe minutiga, sest nad hoidsid Trumpi vastaste protestil silma peal, kuid neil ei õnnestunud tabada tulistajat.
USAs on tuhanded inimesed astunud Trumpi vastu, kuna neile ei meeldinud tema kampaania retoorika, milles oli palju moslemite, immigrantide, naiste ja veel mõnede gruppide vastasust.


description: Venemaa Kaliningradi eripiirkonda tugevdati rannakaitse raketikompleksiga Bastion, ütles täna allikas Interfaxile.

title: Allikas: Kaliningradi paigutati rannaraketikompleks Bastion


authors:
Washington Post Pm
Foto
Luc Gnago Reuters Scanpix

description: Rahvusvahelise Telekommunikatsiooni Liidu (ITU) värskest raportist selgub, internetti kasutab praegu 47 protsenti maailma elanikkonnast. Võrreldes aasta varasemaga on internetikasutajate arv tõusnud neli protsenti, vahendab Washington Post.

title: Uuring: internetti kasutab 47 protsenti maailma rahvastikust

maintext:
Eurooplastest kasutab internetti 79.1 protsenti, Ameerikas ja SRÜ riikides 66.6 protsenti. Aasia maades on see 41.6, Araabia maades 41.9 protsenti ja kõige vähem on arvutikasutajaid Aafrikas ehk 25.1 protsenti.
Internetikasutajate esinelik on Island (98.2 protsenti), Luksemburg (97.3 protsenti), Norra (96.8) ja Taani (96.3). Eesti jääb 88.4 protsendiga alles 18. kohale.
Edetabeli lõpust leiame Nigeri (2.2), Tšaadi (2.7), Guinea-Bissau (3.5) ja Kongo (3.8 protsenti).
Uuringu andmetel ei kasuta maailmas siiani internetti 3.9 miljardit inimest, kes on üldjuhul pärit vaesematest riikidest, on vähem haritud, elavad maapiirkondades, on eakad ja naissoost.
Samas selgus uuringust, et 84 protsenti maailma rahvastikust elab piirkonnas, kus mobiililevi on tegelikult olemas. Seega pigem on vaesemates ühiskondades probleemiks see, et 20-40 protsendil elanikkonnast pole siiani telefoni.


description: Moskvas peeti kelmusekahtlustuse alusel kinni Peterburi endine asekuberner Marat Oganesjan, teatas täna Vene juurdluskomitee.

title: Venemaal peeti kinni Peterburi endine asekuberner